Kun omaa ei ole: elokuuta 2013\nEipä ole mennyt tämä Ypäjän reissu meidän osalta ihan nappiin. Suurin ongelma muodostui Siinan rokotuksista ja sen auenneesta suupielestä. Lauantaina hyppäsin sen kanssa hackamorella ja radalle päästyäni jarrut olivat ihan kadoksissa.\nSaimme kuitenkin lainaan pidemmällä vivulla toimivan hakkiksen ja pääsin testaamaan sen eilen illalla. Siina oli aivan super ja olin todella tyytyväinen nopeaan treeniin. Lyhyellä vivulla se vain laittoi nenän ryntäisiin ja rullaili menemään. Nyt pidemmällä vivulla se oli hyvin tuella ja paljon ryhdikkäämpi.\nPidätteet menivät hyvin läpi ja sain ennen estettä ihan uusia fiiliksiä Siinan laukan rytmiin ja malttamiseen. Vaikka luulin aluksi että suurin muutos tolla hakkiksella tapahtui Siinassa ennen estettä, niin todellisuudessa se isoin harppaus tapahtui hyppykaaressa. Enhän mä alkuun meinannut edes pysyä kyydissä, kun Siina teki niin isoja hyppyjä selän läpi. Näin paljon voi siis kuolain vaikuttaa hevoseen ennen estettä, mikä taas vaikuttaa hurjasti hyppykaareen.\nTässä muutama video, mistä mm. yhdessä näkyy erittäin hyvin se, kuinka saan työstää Siinaa nyt kaarteessa ja ilman estettä ilman että se pitenee ja heittää pään ylös.\nNyt sitten toivotaan että kuolain pelittää tänään :)\nLähettänyt Erika klo 22.34.00 Ei kommentteja\nTunnisteet: Aluekilpailut, Kohti kasvattajakilpailua, Siina, Ypäjä\nOlen tässä jo muutaman päivän ajan valmistellut teille tekstiä poneista, Edistä ja Helmistä. Halusin kuitenkin kirjoittaa tekstien teille vasta, kun kaikki on varmaa.\nMun työt ponien kanssa on nyt nimittäin tehty! Molemmille lahjakkuuksille löytyi uudet hienot kodit :) Ed lähti Parkanoon ja Helmi taas Haminaan. Helmiähän ei kovin aktiivisesti edes keritty myydä, ennen kuin ostaja jo sattui kohdalle :) Edin kanssa taas prosessi hieman venyi niiden kavioiden lohkeamisten yms. takia.\nMun mielestä on hienoa aina, kun meidän (Päivin) ponit löytävät uuden, harrastavan kodin. Mä teen niiden kanssa kuitenkin paljon töitä ja Päivi uhraa myös paljon aikaansa auttamalla mua tallilla ja kuskaamalla ponia milloin mihinkin kisoihin ja valmennuksiin. Kun kyseessä on urheiluponi, kuuluu sen mun mielestä päästä sellaseen perheeseen, joka haluaa harrastaa ja kilpailla tavoitteellisesti. Etenkin näiden ponien kanssa olimme tarkkana siitä, millaiseen perheeseen ne myymme. Molemmilla on niin paljon taitoa ja sydäntä, että ne kuuluvat radoille.\nMiltä musta sitten tuntuu kun ponit myydään? Se on iloinen asia, niin kuin mä jo aikaisemmin totesinkin. Kaikki hevoset ovat mulle työkavereita, ja niin kuin oikeassakin maailmassa, meidänhän kuuluisi olla iloisia siitä kun duunikaveri pääsee uusien haasteiden pariin.\nMulla tavoitteena aina ponien kanssa on tehdä niistä niin ratsastettavia, että myös ne 11-vuotiaat kisaajanalut pystyvät niillä ratsastamaan. Mä en tyydy siihen, että musta tuntuu hyvältä ja että ne reagoivat mun apuihin. Ponien täytyy sietää ratsastajien virheitä ja niiden täytyy ymmärtää myös auttaa ratsastajaa tietyissä tilanteissa. Tämän vuoksi myös mun täytyy välillä treeneissä ja radoilla antaa niiden hoitaa homma, jotta näämme miten ne toimivat. Pääasiassa ratsastan ne tottakai aina mahdollisimman hyvin, koska ponit saavat tasaisen ja hyvän ratsastuksen kautta myös itselleen varmuutta. Kuitenkaan liian varovaisiksi en niitä halua rakentaa, etenkin kun ponimme ovat yleensä aika raakoja meille tullessaan.\nMua sanotaan todella kylmäksi ihmiseksi. Ja kyllähän mä jollain tavalla olen sitä, hevosten suhteen. En mä itke tai sure kun hevoset tai ponit myydään pois tai lopetetaan. En mä ole oikeastaan koskaan tehnyt sitä. Ratsastuskoulussa Peik sanoi joskus että hevosia tulee ja menee, niistä täytyy vain aina ottaa kaikki irti silloin kun ne ovat täällä. Niiltä täytyy oppia ja niiden täytyy antaa opettaa. Nyt ajattelen asian hieman eri tavalla; niille täytyy opettaa ja niiltä täytyy oppia. Ratsastuskoulu on siis jälleen kerran vaikuttanut positiivisesti mun ratsastajan uraan. Tästä tulikin mieleen että täytyypä kirjoittaa oma juttu ratsastuskoulu-urastani..\nPonien myynti on mulle haaste ja omanlainen kehitysprosessi. Kaikki ponit ovat erilaisia, ja kaikista oppii aina hurjasti, eikä vaan pelkästä ratsastuksellisesti. Kun poneja tuodaan ulkomailta, täytyy niiden käsittely aloittaa pikkuhiljaa ja voin kertoa että kaikenlaista on tullut nähtyä ja koettua..\nMutta nyt on siis kaksi todella hienoa ponia päässyt urallaan eteen päin. Toivottavasti olen osannut valmistella ne niin hyvin, että tytöt pääsevät etenemään hyvällä mielellä.\nHienoin fiilis on nimittäin se, kun näkee myytyjen ponien pärjäävän, ja tietää että on itse ollut osallistumassa ponien rakentamiseen.\nLähettänyt Erika klo 23.36.00 2 kommenttia\nTunnisteet: Ed, Helmi, Myynnissä, Ponit\nJälleen kerran tänä aamuna kello soi kukonlaulun aikaan ja oli aika lähteä tallille. Koska käyn koulussa ja töissä, on mun oikeastaan aina pakko ratsastaa aamuisin, jos meinaan iltaisin tehdä jotain muuta. Todellisuudessa ne illatkin menevät yleensä tallilla, koska johonkin väliin ne oppilaatkin on mahdutettava :)\nKuva Lotta H\nAamuisin herääminen on toki varsinkin talvella aikamoista itsekuria vaativaa puuhaa, ja yhden jos toisenkin kerran tekisi paljon mielummin mieli jäädä nukkumaan, kuin lähteä tallille. Varsinkin kun taivaalta sataa rättejä tai pakkasta on enemmän kuin laki sallii.. Kun sieltä sängystä pääsee ylös ja tallille, on fiilis treenien jälkeen yleensö aina loistava ja päivä pyörähtää käyntiin ihan eri tavalla :)\nJuurikin säiden vuoksi olen itse oppinut arvostamaan maneesitalleja vuosien varrella niin paljon, etten sitä edes sanoin voi kuvailla. Tällä hetkellä puolet ratsastamistani hevosista asuvat talleilla, jossa maneesia ei ole. Mukavuudenhaluisena ihmisenä maneesitallille olisi paljon helpompi herätä aamulla, kuin maneesittomalle.\nMiksi sitten jaksan tätä hektistä arkea ja aikaisia aamuja? Koska tämä on elämäntapa. Hevoset eivät enää tässä vaiheessa ole pelkkä harrastus, vaan ne kuuluvat jollain tavalla jokapäiväiseen elämään. Elämäntavan lisäksi itse ainakin rentoudun aina kun pääsen satulaan, oli se sitten aamulla, illalla, kilpailuissa tai treeneissä. Mulle hevoset ovat se asia, joka pitää mut kaiken muun kaaoksen keskellä skarppina ja iloisena. Vaikka aiheuttavathan nekin välillä myös paljon huolta ja surua, ovat ne silti pääosin mielessä niiden aikaan saamien positiivisten kokemuksien vuoksi.\nLisäksi mä haluan kehittyä koko ajan lisää. Mä haluan oppia uutta ja päivittää jo mahdollisesti jopa vanhentunutta tietotaitoa. Mulle hevoset ja ratsastus ovat koko ajan meneillään oleva haaste, joka kannustaa ja haastaa sopivissa suhteissa niin ratsastajana kuin myös ihmisenä. Täytyy oppia hyväksymään pettymyksiä, täytyy osata kannustaa ja opettaa muita sekä oppia vaikuttamaan päivä päivältä paremmin hevoseen, jotta sekin joskus voisi auttaa sinua. Hevoset ovat tehneet ainakin musta todella vahvan ihmisen ja sen vuoksi mulla on tunne että pärjään hyvin myös muussa elämässä. Vaikka arki on rankkaa ja vaatii multa paljon, niin mä jaksan, koska tiedän että ilman tätä elämänkoulua ja tekemistä olisin todella hukassa itseni kanssa.\nJotta jaksan painaa aamusta iltaan (ja välillä öisinkin..) on mun nukuttava ja syötävä hyvin. Tämän vuoksi koitan mennä iltaisin suht ajoissa nukkumaan ja käyttää hyödyksi aina kaikki mahdolliset hetket nukkumalla esim. junassa matkalla töihin, pidemmillä välitunneilla sekä kisamatkoilla. Lisäksi syön paljon, itseasiassa todella paljon. Siinä vaiheessa, kun ratsastaa esim. neljä hevosta päivässä, valmenta sekä on koulussa ja töissä, energia ei todellakaan saa loppua kesken.\nYksi haastavimmista tekijöistä kaiken kiireen keskellä on se kuuluisa kiireen aiheuttama stressi. Koska aikatauluja täytyy lyödä lukkoon jo hyvissä ajoin, saattaa alkuviikosta tulla aikamoinen paniikki kun huomaa kalenterin olevan jo ihan täyteen buukattu, ja sieltä pitäisi edelleen löytyä aikaa muutamalle oppilaalle ja sosiaaliselle elämälle.. Olen todella huono sanomaan ei uusille haasteille, etenkin kun kyse on hevosista. Haluaisin aina olla mukana kaikessa mahdollisessa ja päästä näkemään ja kokemaan uusia asioita. Siksi olenkin nyt kevään ja kesän aikana ottanut itseäni niskasta kiinni ja poistanut muutamia stressitekijöitä omasta elämästäni. Näin mulla itselläni on relampi olo ja energiaa ei kulu turhaan stressaamiseen ja murehtimiseen. Silloin jaksaa huomattavasti paremmin, vaikka kiire jatkuisikin.\nKuitenkin ehkä se suurin asia, joka auttaa jaksamaan on se onnistumisen tunne ja se fiilis kun huomaa oppineensa uutta. Viime aikoina olen saanut paljon uusia ahaa-elämyksiä, jotka buustaavat mua hirveällä voimalla taas eteen päin. Lisäksi kisakausi on ollut todella hieno ja menestyksestä olen saanut uutta iloa ja intoa treenaamiseen. Ollaanhan siellä pohjallakin käyty, mutta aina sitä jostain saa taas niitä hienoja onnistumisen hetkiä, jotka tasapainoittavat tilannetta. Kaikesta kuitenkin oppii ja siksi täytyy myös epäonnistua :)\nOpiskelukaverit kysyvät multa usein, miten mulla on aikaa ja energiaa käydä niin paljon töissä koulun ohella. Vastaus on todella yksinkertainen; Jos en tee paljon töitä, ei ole rahaa autoon. Jos mulla ei ole autoa, ei pääse hevosten luo.\nJa jos mulla ei ole hevosia, mulla ei ole mitään.\nKiitos hienoista kuvista Lotta H! Lisää kuvia täällä.\nLähettänyt Erika klo 3.10.00 3 kommenttia\nTunnisteet: Elämäntapa, Minä, Yleistä\nEnsi viikonloppuna Hilda joutuu siis kovan paikan eteen. Sen päämenoksi on suunniteltu kasvattajakilpailun sekä koulu-että esteosakilpailut ja viikonlopusta ei todellakaan tule helppo.\nTämän vuoksi kaksi viimeistä viikkoa on suunniteltu todella huolella, etenkin tämä meneillään oleva viikko. Hildan aikataulu tällä viikolla näyttää seuraavalta;\nMaanantai Maasto - Hilda pääsee relaamaan kisojen jälkeen. Meillä on paljon mäkiä maastossa, joten kiipeily vahvistaa sen takaosaa ja se saa hyvän palauttavan treenin.\nTiistai Vapaa. Kisojen jälkeen on aina hyvä pitää vapaapäivä, jolloin poni pääsee kunnolla palautumaan.\nKeskiviikko Ratsastan ponin läpi, mutta mahdollisimman säästeliäästi. Haluan käydä läpi väistöt, vastalaukat ja keskiravit, koska ne kaikki suoritamme koulukokeissa. Pyrin pitämään treenin kuitenkin mahdollisimman lyhyenä, jotta en vedä sitä ihan loppuun jo ennen viikonloppua.\nTorstai Kikon tunti. Tämä on meidän viimeistely kisoja varten. Esteviilaukset tehtiin jo piekkareissa, ja nyt keskitytään vain kouluun.\nPerjantai 6-vuotiaiden ensimmäinen kouluosakilpailu, Helppo B, FEI Kenttäkilpailuohjelma poneille 1993. Tavoitteena tehdä tasainen suoritusja kerätä kuutisenkymmentä prosenttia.\nLauantai Helppo A, Kenttäkilpailuohjelma nro 6 2009, 6v Suomenratsujen Black Horse- Kasvattajakilpailun 2. osakilpailu. Tavoitteena meillä on saada hyväksytty tulos ja tehdä rento ja tasainen rata. Hildalla on kuitenkin vain yksi HeA vasta takana. Iltapäivällä vuorossa on sitten esteiden ensimmäinen osakilpailu, 85cm jossa tavoitteena on saada nolla.\nSunnuntai 6-vuotiaiden esteosakilpailun toinen osuus, 95cm. Tavoitteena on päästä maaliin, poni kuitenkin kisaa hevosia vastaan ja takana on vain yksi metrin rata :)\nKisoissa verkat täytyy siis pitää lyhyinä ja esteillä mulla ei ole varaa virheisiin. Poni tarvitsee multa kaiken mahdollisen avun, joten nyt jos joskus täytyy ihan oikeasta onnistua.\nLähettänyt Erika klo 0.08.00 Ei kommentteja\nTunnisteet: Hilda, Kohti kasvattajakilpailua, Suunnitelmia\nMoni on antanut palautetta pitkistä teksteistäni. Koska pidän tätä blogia pääosin päiväkirjamaisena treenipäivyrinä, venyvät tekstit yleensä aika pitkiksi. Haluan itse muistaa kaiken mitä olen tehnyt ja kertoa siitä myös niille, jotka jaksavat teoriittisempaa tekstiä lukea :)\nNyt kuitenkin kirjoitan tekstien loppuun aina TIIVISTYS-osion, jossa kerron vain lyhyesti treeneistä ja kisoista :) Tämä niille lukijoille, jotka haluavat vain katsoa kuvat ja tietää miten menee :)\nLähettänyt Erika klo 11.28.00 2 kommenttia\nTänään vuorossa oli yksi kauden pääkisoista, suomenpienhevosten estemestaruudet. Kisat järjestettiin Valkeakoskella, joten startattiin hevosten kanssa jo heti kuuden jälkeen. Itse letitin sekä Retun että Hildan ennen lähtöä. Mun mielestä hevoset on aina niin paljon siistimmän näköisiä kun niillä on tukka kiinni.\nKisapaikalle saavuttaessa radan rakennus oli vielä kesken ja saatiin hieman odotella. Ensimmäisenä oli siis vuorossa piekkareiden ensimmäinen osakilpailu, 80cm.\nKun pääsin kävelemään rataa, sain todeta että se oli luonteeltaan aika simppeli ja yksinkertainen. Arvostelu oli A20, eli aikaratsastusluokka. Suunnittelin aika pienet tiet, mutta koska starttasin luokan lopussa päätin muiden ratojen perusteella ottaa hieman vähemmän riskejä. Toki käänsin radalla, mutta vain ne hieman pienemmät tiet. Aika oli kuitenkin nopea, ja sijoitus olikin kakkonen J Hieno poni.\nRata oli kokonaisuudessaan tosi tasainen ja Hilda eteni koko ajan hyvin ja energisesti. Radalla oli vain yksi linja ja sen sain yllättäen tehtyä viidellä, vaikka normaalisti odottaisin 23 metriä kuudella. Sisäänhyppy oli kuitenkin okseri, joten pääsin jatkamaan sieltä hyvin eteen. Sarja oli kahden askeleen väli, ja muille esteille tehtiinkin sitten aina omat lähestymiset.\nSeuraavana vuorossa oli avoin 90cm alueluokka ja Retu. Verkkasin aika vähän, koska päivä oli tosi kuuma ja Retulla oli kuitenkin vielä metrikin edessä. Ravissa Retu oli aika jännittynyt ja ei aluksi taipunut ja asettunut kunnolla vasemmalle, mutta sain sen onneksi työstettyä aika hyvin kun muut ratsastajat häipyivät kävelemään rataa. Rata oli sama jonka hyppäsin Hildan kanssa, joten en käynyt sitä enää kävelemässä. Laukassa Retulla oli tosi hieno energia, parempi kuin muutamassa viime kisassa. Nyt se tosin alkoi olemaan jo niin innoissaan, ettei verkkahypyistä meinannut tulla mitään. Mikään pidäte ei mennyt läpi, Retu vaan puski kohti esteitä. Itse yritin vain nähdä askeleen ja tehdä ratkaisuja nopeasti. Pääsin ihan hyviin paikkoihin, mutta ei siitä verkasta silti kovin loistofiilis jäänyt..\nRadalla Rekku oli kuitenkin ihan super ja seivasi mut hyvin heti kakkosella. Käänsin aika tiukasti okserille ja Retu lähti jälleen painamaan kättä vasten, eikä pidäte tietenkään mennyt läpi. Tuloksena hyppy ihan juuresta, mutta puhtaasti yli. Olin ihan varma, että se olisi pysähtynyt siihen, mutta osasin olla näköjään nyt tarpeeksi napakkana.\nLoppurata jatkui todella rennosti ja tasaisena. Sain hirmu hyvän fiiliksen ja paikat löytyivät helposti. Ehkä tuo kakkosen kämmähdys oli myös Retulle hyvä muistutus siitä, että kuskiakin voi välillä kuunnella.Tulokseksi nolla-rata ja voitto!\nSeuraavana vuorossa oli metri. Rata säilyi aika samanlaisena, oikeastaan vain ykkönen ja seiska olivat eri esteet kuin edellisissä luokissa. Retu teki tosi hienon alkuradan ja sitten kuskille tuli ihan järkyttävä ajatusvirhe. Laukkasin nyt metrissä enemmän kuin ysikympissä ja viiden askeleen linjalle tulin hyvällä isolla hypyllä sisään. Koska edellisessä luokassa olin tehnyt aika ison pidätteen välissä ja väli oli niin täydellinen, ajattelin okserin jälkeen, että nyt pitäisi tehdä vähän vielä isompi pidäte, jotta mahtuisin samalla tavalla väliin. Ja mitäs tapahtuikaan?! Retu tuli niin hyvin takaisin, että tajusin saman tien jääväni kahden askeleen väliin. En osannut reagoida tarpeeksi nopeasti ja jäin vain odottamaan, vaikka olisi pitänyt ratsastaa eteen. Retu oli kiltti ja haki tilaa oikealta ja koitti ponnistaa yli, mutta mun jalka kaatoi johteen. Tästä rata jatkui kuitenkin erittäin hyvin loppuun asti ilman ongelmia. Mutta ai että voi ketuttaa tollanen niin maailman tyhmin virhe. Vieläkään ei siis saatu sitä nollaa metristä, höh. Retu kuitenkin tuntui hyvältä ja olin sen hyppykaariin enemmän kuin tyytyväinen.\nViimeisenä oli sitten piekkareiden toisen kierroksen aika. Esteet oli nostettu 85 senttiin ja rata oli sama kuin Retulla metrissä. Verkassa poni oli muuten aika hyvä, mutta aloittaessani poikkeuksellisesti aika isolla okserilla, juoksi poni siitä ohi. Mun pieni poni, joka ei ikinä juokse ohi tai kiellä kaahasi sujuvasti vasemmalta ohi. Tai no ei ikinä, mutta siis oikeasti todella todella harvoin saan sitä pysähtymään mihinkään. Eipä siinä, uudestaan vaan ja helposti yli. Koska poni tuntui hieman väsyneeltä, otin vain kaksi hyppyä okserille ja kaksi pystylle.\nRadalle lähtiessäni mulla oli hyvä laukka ja rytmi. Sain hyvän paikan ykköselle ja tumps. Poni teki etujalkavirheen ja puomi oli maassa. Harmitti niin vietävästi, että oikeastaan koko radan fiilis meni ihan maihin.\nRadalla ei ollut oikeastaan muuten mitään kamalia virheitä tai rytmirikkoja, mutta oma fiilis meni heti ykkösen jälkeen. Ponin kanssa on aina tosi kivaa radalla, mutta nyt kävi mielessä jopa ihan keskeyttäminen. Ei niinkään sen takia, että poni olisi tuntunut huonolta, vaan koska tiedän ensi viikon ja koko viikonlopun olevan sille raskas. Tiedossa on vielä viime hetken valmennuksia ja kasvattajakilpailut Ypäjällä. Poni starttaa siellä molemmat lajit ja töitä siis riittää. Tämän vuoksi mielessä kävi, että voisin päästää sen helpommalla ja jättää loppuradan hyppäämättä. Toisaalta tiesin, että radalta se saisi kuitenkin voimaa ja kestävyyttä. Jatkoin siis radan loppuun, mutta hieman sekavissa ajatuksissa.\nMukaan tarttui kuitenkin siis sinivalkoinen ja sininen rusetti. Hepat toimivat ihan mallikelpoisesti ja molemmilla oli tosi hienoja hyppyjä. Ja olihan Hildan kanssa sitä puomia jo odoteltukkin. Se on kolautellut taitavasti jo Tampereen kisoista asti melkein jokaisissa kisoissa, joten tämä kuitenkin oli odotettavissa että se puomi sieltä jossain vaiheessa tulisi. Eikä se mikään maailmanloppu ole, mutta tottakai se harmittaa kun sattui juuri tuollaiseen paikkaan..\nKotimatkalla saimme kuitenkin hauskan puhelun. Piekkarit voittanut Nina soitteli ja kyseli miksei mua näkynyt palkintojen jaossa.. Olin siis saanut kaikesta huolimatta hopeaa! Olin ihan että eeei, en usko. Soitin sitten kisojen tuomarille ja hän varmisti asian, minä ja Hilda oltiin hopeamitalisteja suomenpienhevosten estemestaruuksissa, WAU! Mitalit ja rusetit jäivät siis Valkeakoskelle, mutta eiköhän ne sieltä jotenkin kotiin saada :D Emme millään uskoneet ponin sijoittuvan pudotuksen jälkeen, koska AM5 arvostelun mukaan kuusi ratsukkoa selvisi toiselle kierrokselle, joten ajattelimme mahdollisuuksien olevan mennyttä.. Joten, never say never :)\nHilda hyppäsi 80cm nollilla ja sijoittui toiseksi. Rata oli hyvä ja kaikin tavoin siisti. Retu starttasin 90cm ja 100cm. Ysikympissä tein itse askelvirheen kakkoselle, mutta Retu seivasi. Tuloksena nopea nolla ja voitto. Metrissä mulle sattui ajatusvirhe ja tein liian ison pidätteeen 5 askeleen väliin ja Retu joutui hyppäämään aivan juuresta hakien tilaa oikealta, jolloin mun jalka kaatoi johteen. Rata oli muuten ihan super ja olin tosi tyytyväinen. Piekkareiden toisella kierroksella Hilda teki heti ykkösellä etujalkavirheen ja saatiin sieltä tiputus. Ei siis päästy uusimaan ja lähdettiin kotiin. Matkalla sain kuitenkin puhelun että miksi ihmeessä et ole palkintojen jaossa, sä sait hopeeta.. Olin siis ekan kierroksen onnistumisen kautta saanut pidettyä itseni aika korkealla toisen kierroksen nelosesta huolimatta :) Minä ja Hilda ollaan siis piekkareiden estemestaruuksien hopeamitalisteja :) Ensi viikolla jatketaan Ypäjällä kasvattajakilpailun merkeissä, cant wait!!\nLähettänyt Erika klo 11.22.00 Ei kommentteja\nTunnisteet: Aluekilpailut, Hilda, Piensuomenhevoset, Retu, Sijoitus\nNyt sitten selvisi vihdoin Akun outo käytös. Niin kuin Janine epäili, Akun takareiden vanha revähdys oli uusiutunut. Liekkö se on revähtänyt tarhassa kaverin riehuessa, tai kisoissa tai treeneissä. Nyt Aku saa olla kevyellä, ilman hyppyjä ja kokoavia liikkeitä.\nNyt sitten pidetään kuntoa yllä ja tehdään paljon rentoa höllkää :) Hieroja saa tsekata Akun vielä ennen normi treenin jatkamista, jotta revähdys on varmasti parantunut.\nSellainen pikapäivitys tällä kertaa :) Huomenna koitan keretä lirjoittaa tämän viikon Kikon treeneistä ja muista hepoista :)\nLähettänyt Erika klo 13.06.00 Ei kommentteja\nEn ole nyt saanut mistään käsiini enempää kuvia Keravalta, joten tässä nyt kokonaisvailtaisempi kertomus kisapäivästä :)\nKeravalla vietetty päivä oli pitkä. Aamulla letitin ponin kotona siinä kuuden jälkeen ja matkaan lähdettiin hieman myöhässä. Keravalle saavuttiin kuitenkin ihan hyvissä ajoin, mutta silti luulimme jostain syystä että meillä olisi hirveä hoppu.\nItse ruuvasin äkkiä hokit jalkaan ja Jani juoksi kansliaan. Varustin ponin ja itseni, jonka jälkeen kiirehdin verkkaan. Koska kylttejä ei ollut missää, meinasin ensin lähteä ihan väärään suuntaan. Lopulta toista hevosta seuraamalla pääsin oikealle reitille..\nKouluratoja oli yllätyksekseni kolme. Toinen helpon rata toisessa päässä peltoa ja toinen toisessa. Missään ei ollut toimihenkilöitä, eikä kukaan tuntunut tietävän mistään mitään. Jostain kuitenkin kuulin että toisella radalla oli 10 menossa ja toisella 12. Kiirettä ei siis ollut, koska oma numeroni oli 24. Kävelin siis rauhassa pellon toiselle puolelle katsomaan oliko siellä a vai b meneillään. Kaiken lisäksi Janilla oli lista ja en edes tiennyt kumpaan ryhmään oikeasti kuuluin..\nLopulta löytyi sitten Jani ja oikea rata. Koska aikaa oli reilusti, otin hieman ravia ja laukkaa tunnustellen, miltä poni oikein tuntui. Kaikki oli aika hyvin reilassa, joten kävelin pitkän pätkän ja katsoin muiden ratoja. Olin aika positiivisesti yllättynyt tasosta, koska olin kuullut kauhutarinoita kamalista, pää pystyssä kaahottavista heevosista ja holtittomista kouluosuuksien suorittamisista.\nLuokassa oli ennen mua vielä tauko, joten pääsin kiertämään radan aitojen ulkopuolelta useaan kertaan, mikä ei koskaan ole Hildan kanssa yhtään huono asia. Se kuitenkin kyttää jonkun verran ja se täytyy aina saada kunnolla rennoksi hankalissa paikoissa jos niiden kohdalla aikoo jotain suorittaa.\nEnnen rataa tein vielä muutamat käyntisiirtymiset ja laukan nostot. Poni tuntui hyvältä ja jopa keskiravit olivat kelvollisia. Radalle lähdin hyvin mielin ja ponikin tuntui iloiselta :) Ratahan oli erittäin helppo ja tiesin Hildan pystyvän esittämään kaiken ilman mitään paineita. Rikkeitä radalla ei tullut, mutta käynti ei ollut tarpeeksi rentoa mun eikä tuomarin mielestä. Muuten perus siisti rata ja prossia reilut 63. Hieman vaan ihmetytti se, että ylätaulukossa oli paljon seiskoja, mutta alataulukko oli pelkkää kutosta. Tuomari ei myöskään ollut käyttänyt puolikkaita ollenkaan.. Mutta sellaista se kouluratsastus on, itse ajattelin saavani tradasta lähemmäs 65%, mutta ehkä sitten ensi kerralla ;)\nKoulun jälkeen huovan ja omien tavaroiden vaihtoon ja eikun esteverkkaan. Ilmoittauduin heti valmiiksi, koska tiesin tarvitsevani vain lyhyen verkan.\nRataesteille lähdettiin letkeällä asenteella. Mutta kuinkas kävikään. Poni tuijotti kaikkea ja ekan esteen lähestyminenkin meinasi mennä ihan pieleen kun poni ei suostunut menemään kulmaan.. Päästiin kuitenkin lopulta ihan hyvin yli, mutta laukka jäi hieman jännittyneeksi. Kakkonen ja kolmonen sujuivat hyvin, mutta nelosena ollut sarja hirvitti ponia, samoin kulma ennen sarjaa. Vitoselle ihan hyvä hyppy jännittyneisyydestä huolimatta, samoin kutoselle ja seiskalle. Rata ei missään nimessä ollut hyvä, muttei huonokaan. Laukka jäi liian lyhyeksi ja jännittyneeksi, mikä on Hildalle kovin epänormaalia.\nTämän jälkeen poni pääsi jabaan ja ruokailemaan. Annoimme heinät ja kaurat, jonka jälkeen lähdimme myös itse syömään. Itse kävin myös nukkumassa päikkärit autossa ennen maastoa :D\nMaastoa varten varustauduttiin Hevosmeren sponssaamilla tavaroilla. Turkoosi oli päivän väri ja saatiinkin Hildan kanssa paljon eloveenatyttö-kommentteja :D\nVerkkailtiin hetki pellolla ja otettiin muutama hyppy laavulle ja tukeille. Ekat hypyt Hilda ryysi ihan pokkana vaan esteelle, mutta huomasi aika nopeasti ettei kannata kun joutuu niin lähelle :D Lopulta poni taas odotti hyvin ja siirryin odottamaan omaa vuoroa..\nPääsin lähtemään radalle hyvässä temmossa ja kolme ekaa estettä sujuivat hyvin. Nelonen oli ison mäen päällä ja itse olin lähdössä mäelle aidan väärtä puolta. Huomasin virheen onneksi heti ja sain ponin nopsasti ympäri :) Kaikki sujui hyvin jälleen valkoisen aidan yli, josta jatkettiin tukille ja haudalle. Sieltä mentiin taas tukille jonka jälkeen sarjalle. Sarjalle laukattiin pientä polkua pitkin ja se tuli aika yllättäen mutkan takaa ja sen takana seisoi paljon yleisöä. En oikein tiedä pelkäsikö Hilda enemmän yleisöä vai tuliko tukkisarja vain niin yllättäen ettei se uskaltanut lähteä hyppyyn. Sinne tuli siis ohimeno, mutta seuraavalla päästiin hyvin yli :)\nSeuraavaksi oli edessä vesi. Tämä oli oikeastaan ainut kohta mitä jännitin radassa mutta Hilda yllätti ja lompsi sinne ihan reipaasti :) Tosin mentiin koko ravissa.. Hieman huoletti kun en saanut ponia laukkaan ja vedestä noustessa edessä oli ylämöen päällä punainen tukki jota ei oltu aiemmin hypätty. Poni kuitenkin sai laukan ylämäessä päälle ja hyvin mentiin yli! Sen jälkeen täysii vaan ja baana auki. Tiesin meneväni yliajalle joten päätin baanattaa aivan täysiä vikalle ja maaliin asti. Lopulta yliaikaa ei edes kertynyt niin paljon, vain vaibaiset 4 sekuntia :) Täytyy kyllä ehdottomasti saada tuo kello ensi kerrallakin messiin! Se on aivan must. Tietää tasan tarkkaan missä vauhdissa on ja paljon vielä on jäljellä.\nPoni sai paljon taputuksia ja ennen kaikkea paljon kokemusta :) Nyt on kiva mieli lähteä Niinisaloon kohti piensuokkien kenttä SM-kilpailuja!\nLähettänyt Erika klo 22.54.00 4 kommenttia\nTunnisteet: Aluekilpailut, Hevosmeri, Hilda, Kenttäkisat, Kerava\nAku viedään ensi viikolla lääkäriin ja nyt ratsastan sitä siihen asti ihan normaalisti. Sunnuntaina tein sen kanssa paljon siirtymisiä käynnistä laukkaan ja takaisin käyntiin. Nyt jatkoin samalla idealla eilen maanantaina kangilla. Alkuun tein ympyrällä muutaman notkistavan sulkumaisen liikkeen, jonka jälkeen tein diagonaaleilla muutamat kunnon sulut ensin käynnissä ja sitten ravissa. Viimeksi kun kokeilin sulkuja Akustin kanssa, saimme vaan sodan aikaan, nyt heppa taas toimi kuin vanha tekijä :) Ehkä Akun kouluratsastaja on ottanut ne kunnon työn alle, täytyypä ihan kysellä!\nTämän jälkeen jatkoin kevyessä ravissa humputellen ympäri kenttää löysällä kangella. Aloitan aina kankien kanssa niin, että mulla on oikeastaan vain nivelohja kädessä. Näin saan hevoset kunnolla ensin nivelelle, ja hevosten hieman verryttyä kerään molemmat ohjat tuelle. Alkuravien jälkeen lähdin tekemään siirtymisiä käynnistä raviin ja takaisin käyntiin jälleen ajatuksella, että Akun täytyy koko ajan liikkua itse, ilman mua apua. Heti kun ravi meni huonoksi, siirryin käyntiin ja aktivoin sen käynnissä. Kun tämä toimi, siirryin sunnuntain laukka-käynti harjoitukseen. Nyt laukka pyöri jo huomattavasti pidempiä matkoja hyvin, mutta todella helposti Aku tahtoisi tipahtaa niskan kanssa alas ja muuttua hitaaksi takasistaan. Mun täytyy siis itse olla tosi skarppina koko ajan Akun työskentelyn suhteen ja en itse saa yhtään jäädä auttamaan sitä. Sen täytyy pystyä työskentelemään pienemmilläa avuilla ja paremmin myös itsenäisesti.\nLoppuun tehtiin vielä sulkuja uudestaan ja nyt saimme hieman keskustella energiasta ja niskan ylhäällä pysymisestä. Aku meinasi ettei haluaisi enää ollenkaan lähteä sulkuun, vaan puski lapaa röyhkeästi ulos ja jumitti vain. Muutaman kerran siirsin sen käyntiin, tein pienen voltin sulun suuntaan ja aktivoin sen kunnolla. Sen jälkeen jatkoin sulun loppuun käynnissä ja siirryin suoristuksessa raviin ja aktivoin kunnolla. Toistin tämän pariin otteeseen, jonka jälkeen valtataisto oli ohi ja sulut sujuivat taas, tällä kertaa aktiivisesti.\nLoppuun vielä paljon hölkkää eteen alas ja hyvät kävelyt. Ukkeli oli oikein tyytyväinen itseensä ja itseasiassa kuskikin oli aika iloinen. Aku liikkuu ravissa jo suurimmaksi osaksi hienolla kaulalla ja moottorilla. Ja vaikka laukassa töitä riittää niin sekin on jo helpompaa. Liikkeissä eteenpäin pyrkimys on paljon parempi kuin aiemmin, mikä on merkki siitä, että Akun kunto on kasvanut ja se jaksaa kantaa itseään paremmin liikkeiden läpi. Tällöin sen ei tarvitse pistää vastaan koska kropalla on väsy, vaan se voi suorittaa ratsastajan pyytäessä jotain.\nSeuraavan kerran otan Akun treeniin lauantaina. Sitä ennen pitäisi listata sen lääkärireissua vartem olennaisia asioita paperille..\nLähettänyt Erika klo 13.44.00 Ei kommentteja\nTunnisteet: Aku, Kanget, Treenit\nLähettänyt Erika klo 13.43.00 Ei kommentteja\nTänään kisailut jatkuivat jälleen. Tällä kertaa vuorossa oli Hyvinkää ja ratsuina olivat Aku ja Retu. Retun kanssa hypättiin vain metri ja Akun kanssa metri ja kymppi. Tosin kympin hyppääminen jäi jälleen kerran vain yritykseksi.\nEnsin vuorossa oli Retu. Hyvinkäällä oli upeat puitteet ja sain rauhassa verkkailla isolla nurmialueella oikean verkkakentän vieressä. Tein aika kompaktin alkuverkan ennen radan kävelyä, koska starttasin jo numerolla 6. Ravailin isoa ravia ja otin pätkät isoa laukkaa kevyessä istunnassa molempiin suuntiin. Tämän jälkeen kävelin radan, joka oli kaikin puolin aika simppeli, arvostelulla 367,1.\npieni kolahdus vasemmalla etusella\nRataan tutustumisen jälkeen kapusin takaisin selkään ja kävelin hetken, koska aikaa luokan alkuun oli vielä reippaasti. Luokan alkaessa otin muutaman kierroksen ravia ja laukkaa, jonka jälkeen aloitin hypyillä ristikolle. Siirryin seuraavaksi pystylle, jonka tulin ensin pienenä ja sen jälkeen noin ysikymppisenä. Sitten oli vuorossa kävelyä ja radan tsekkaus. Muutaman kierroksen jälkeen otin pienen okserin ja koska kaikki sujui, siirryin isommalle tasaokserille. Tämän jälkeen totesin, että kaikki on oikein hyvin reilassa ja kävelin jälleen hetken. Kun mun oli aika siirtyä radalle, otin vielä yhden ison pystyn.\nRata alkoi pysty-okseri linjalla, ja väliin oli tarkoitus tulla seitsemän laukkaa. Tiesin sen olevan meille pitkä joten tulin hyvässä laukassa sisään ja jatkoin saman tien eteen oikein reilusti. Puolivälissä kuitenkin huomasin, etten tule pääsemään väliä seitsemällä, joten jäin hieman pystyyn ja ajattelin tehdä okserille napakan hypyn hieman läheltä ja ottaa sen kahdeksannen askeleen. Hyvä idea, mutta Retun laukka jäi liian hektiseksi ja tuloksena oli etusten mukaan nappaama etupuomi. Höh.\nTästä jatkettiin loppurata oikein kivassa temmossa ja rytmissä. Harmitti tuo ekan välin virhe, olisi pitänyt vaan jatkaa tasaisesti eteen niin olisi tullut rennot kahdeksan laukkaa, mutta sille nyt ei voi mitään :)\nAkun kanssa tein myös tuttuun tapaan lyhyen verkan. Aloitin isolla nurmielueella Retun tavoin ja sain jopa muutamat puhtaat vaihdot aikaan :) Koska rata oli aika pitkä, kävelin ja katselin ratoja jonkun aikaa ennen kuin siirryin verkkaan hyppäämään. Aloitin ristillä ja sain todella hyvän laukan kohti estettä. Tämän jälkeen otin hieman isomman pystyn kaksi kertaa ja siirryin okserille. Okserin hyppäsin aika pienenä nousuokserina alkuun muutaman kerran ja lopuksi tasaokserina hieman isompana.\nRadalle lähdin todella hyvällä mielellä, koska verkka oli sujunut niin hyvin. Sainkin hyvän temmon alusta asti ja pääsin etenemään hyvin ekan linjan kohti tuntumaa jalan kanssa. Kolmoselle tuli hyvä hyppy, mutta sarjalle Aku jäi hieman seisomaan vastaan. Yleensä sarjat jäävät meille ahtaaksi, mutta viime aikoina välit ovat jopa tuntuneet pitkiltä.\nVitonen oli Akun mielestä hirveän pelottava. Ruskeiden puomien alla oli kaariholvit ja tuolta pystyltä tulikin kolahdus, mutta ei onneksi puomia. Kutonen oli portti, jonne saatiin hyvä hyppy, samoin seiskalle, joka oli linjalla 8 askeleen päässä. Kasilta jatkettiin 90 asteen kulma ysille, jonka jälkeen alkoikin uusinta. Käänsin aika pienet tiet ja estenin hyvin, kaariholville tultiin hieman lähelle ja siellä kolahteli jälleen. Puomit pysyivät yllätykseksi kuitenkin taas ylhäällä ja matka jatkui nollana maaliin asti :)\nTuloksena olikin neljäs sija ja punainen rusetti kotiin viemisiksi. Vaikka Aku tuntui hieman väsyneeltä, päätin kympin radan kävelyn jälkeen startata luokassa.\nKympin rata oli tosi pieni ja mua ei ollenkaan huolettanut lähteä radalle. Verkassa kaikki oli jälleen hyvin ja Aku tuntui ihan kohtuu pirteältäkin. Rata alkoi hyvällä laukalla ja pääsin hienosti nappipaikkaan ykköselle. Sieltä saimme kuitenkin etujalkojen kanssa puomin mukaan ja olin ihan ymmälläni. Päivän hienoin hyppy ja heti puomi. Tästä matka jatkui edelleen hyvässä laukassa kakkoselle, jota kohti Aku jarrutti todella paljon. Yli mentiin kuitenkin, tosin puomit suussa. Kolmonen päästiin vihdoin puhtaasti, mutta neloselle matka tyssäsi ponnistukseen. Pelottava sini-valkoraidallinen laine oli Akusta hurja jo, kun näytin sitä sille ennen rataa. Saatiin koko este nurin ja seuraavalla yrittämällä päästiin jo yli, itseasiassa jopa aika hyvin. Vitonen oli kiltti pysty ja sen jälkeen harkitsin keskeyttämistä.\nJäljellä oli kuitenkin enää vain kolme estettä ja tottakai ajattelin kunnon hurjapää astenteella vaihteeksi että kyllähän tää nyt hoituu, hemmetti vie. No eipä hoitunut.\nSeuraavana vuorossa oli nimittäin sarja ja sinne Aku jarrutti jo ihan hurjasti. Mentiin kuitenkin yli a-osasta ja b:lle mun olisi pitänyt käyttää raippa välissä ja oikeasti vähän komentaa sitä suorittamaan se kahdella. No, empä reagoinut ja tuloksena tökkö sinne beelle.\nKoitin vielä hypätä kakkosta, mutta Aku tyssäsi sinnekkin. Huono mielihän siitä jäi, joten takaisin verkkaan. Pieni este eteen ja kunnon laukka päälle. Ongelmittahan me mentiin yli ja olisin halunnut tulla vielä yhden isomman, mutta sääntöjen mukaan verkassa saa hylyn jälkeen hypätä vain yhden hypyn. Noh, tulipahan opittua taas jotain uutta.\nPohdittiin Akun omistajan kanssa jatkoa. Ysikymppiä ei oikein ole järkeä lähteä hyppäämään, koska sen se suorittaa vaikka silmät kiinni. Metrissäkin kaikki tuntuu helpolta, mutta mikä siinä kymmenen senttiä isommassa luokassa oikein on?! Maaliin ollaan päästy Akun kanssa kympissä vain Laaksolla, ja muuten ollaan aina otettu hylky. Okei, eihän niitä kymppejä nyt montaa ole yritettykkään, mutta silti.\nEn oikein tiedä mitä lähtisin muuttamaan verkassa, koska siellä kaikki on yleensä sujunut hyvin. Kotona Aku liikkuu superisti eteen ja sen kanssa voi hypätä isoakin rataa ja siellä se antaa myös mun virheitä anteeksi. Kisoissa taas se ei viitsi ollenkaan tsempata siinä kympissä ja kaikki tuntuu niin vaikealta.\nYhden yhdistävän tekijän tosin keksin mietittyäni kaikkia hylkyjä. Melkein kaikissa kisoissa kielto on tullut sarjan b-osalle. En tiedä voisiko tämä olla merkki siitä, ettei Akulla ole kaikki ihan kohdallaan jaloissa, jolloin sen on ikävä ponnistaa b-osalle. Treeneissäkin sarjat ovat olleet sille hankalia, tosin sitä ne ovat olleet aina. Päätettiin nyt kuitenkin varata Akulle lääkäri ja katsoa, josko sieltä löytyisi jotain. Tähän päätökseen vaikutti myös Akun kouluratsastajan fiilis siitä, että Aku on ollut kovin väsynyt ja hankala. Myös Janinen mielestä Aku on ollut käsiteltäessä hieman vaisu ja väsyneen oloinen. Katsotaan miten kisakausi tästä siis etenee..\nLähettänyt Erika klo 11.25.00 6 kommenttia\nTunnisteet: Aku, Aluekilpailut, Kisat, Retu, Sijoitus\nJee!! Nyt on kenttäneitsyys menetetty :) Kisoissa oli hurjan hauskaa vaikka maasto ei mennytkään puhtaasti. Koulukokeen ja rataesteiden jälkeen oltiin sijalla 9, mutta maastossa Hilda meni ohi sarjasta ja itse meinasin hieman eksyä nelosen jälkeen. Sain onneksi itseni reitille ja aikaa kului hukkaan vain muutama hassu sekuntti, mutta juuri sen verran että kiellon kanssa mentiin yliajalle.\nKuitenkin poni oli tosi rohkea ja meni veteenkin reippaasti :) Lopputuloksissa taidettiin olla sijalla 17, eli tasan tarkkaan puolivälissä. Tarkempaa selostusta kisoista myöhemmin, nyt täytyy mennä lataamaan akkuja ennen huomisia Hyvinkään kisoja :)\nLähettänyt Erika klo 13.22.00 Ei kommentteja\nTunnisteet: Aluekilpailut, Hilda, Kenttäkisat, Kisat


Etteplan Oyj – Talousmentor\nEtteplan Oyj on suomalainen asiantuntijayritys, jonka palveluihin kuuluu teollisuuden- ja laitossuunnittelun, ohjelmisto- ja sulautettujen järjestelmien sekä teknisen dokumentoinnin ratkaisut. Yhtiön asiakkaita ovat kone- ja laitevalmistajat sekä muut valmistavan teollisuuden yritykset. Yhtiöllä on noin 3 300 työntekijää.\nEtteplanin historia ulottuu vuoteen 1983, jolloin 4 suunnittelutoimiston vetäjää päättivät perustaa yhtiön. Perustajajäsenten etunimistä muodostui yhtiön nimen alkuosa Ette (Ensio, Tero, Tapani ja Esko). Yhtiö on kasvanut vajaassa 40 vuodessa pienestä insinööritoimistosta nykyiseksi seitsemässä eri maassa toimivaksi suunnittelualan pörssiyhtiöksi.\nYhtiö jakaa toimintansa kolmeen eri segmenttiin, joita ovat\nSuunnitteluratkaisut: Uusien tuotteiden tuotekehitystä, tuotantolaitosten suunnittelua, toimitussuunnittelua yms.\nOhjelmisto- ja sulautetut ratkaisut: Tuotekehityspalveluita, digitalisaation hyödyntämistä, ohjelmisto- ja teknologia ratkaisuja, joilla koneita ja laitteita ohjataan yms.\nTeknisen dokumentoinnin ratkaisut: Tuotteiden teknisten ominaisuuksien dokumentointia, ohjeistuksia, oppaita yms.\nToimitusjohtaja ja osake\nEtteplanin toimitusjohtajana on vuodesta 2012 alkaen toiminut Juha Näkki (s. 1973). Etteplanille hän tuli vuonna 2005.\nEtteplan (”ETTE”) listautui Helsingin pörssin NM-listalle vuonna 2000. Varsinaiselle pörssilistalle yhtiö siirtyi keväällä 2005. Yhtiön suurimpia omistajia ovat:\nIngman Group Oy: 66,1 %\nFincorp Oy: 10,1 %\nVarma 4,0 %\nNäillä kolmella omistajalla on yhteensä noin 80 prosenttia yhtiön osakkeista. Omistajalistaus on nähtävissä osoitteessa: https://www.etteplan.com/fi/sijoittajat/osaketietoa/suurimmat-osakkeenomistajat\nUseimpina päivinä Etteplanin osakkeella käydään kauppaa alle 75 000 eurolla. Aivan vilkkaampina päivinä kaupankäynnin volyymi voi olla 200 000 – 500 000 eurossa. Sijoittajan on hyvä tiedostaa tämä, sillä osakkeiden myynti voi olla vaikeaa tai myynnistä saatava hinta voi olla odotettua alhaisempi hiljaisena pörssipäivänä.\nTeollisuuden digitalisaation eteneminen lisää suunnittelupalveluiden kysyntää, joka luo siten kasvumahdollisuuksia Etteplanin tapaisille yrityksille. Teollisen valmistuksen yritykset usein kehittävät toimintaansa keskittymällä ydinliiketoimintoihinsa. Ydinliiketoimintojen ulkopuoliset toiminnot pyritään ulkoistamaan läheisten ja keskeisten kumppanien kanssa. Tämä pitää kumppanien määrää rajattuna, joka tekee suunnitteluyritysten asiakaskilpailusta kovaa. Nykyistä (avain-) asiakasta ei saisi menettää, mutta kilpailijan asiakasta havitellaan aktiivisesti.\nDigitalisaatio lisää myös laitteistoista saatavan datan määrää. Se lisää tämän datan analysoinnin ja hyödyntämisen tarvetta.\nGlobalisaation avulla Etteplanin kaltainen yhtiö voi saada asiakkuuksia ”mistä vain”, mutta samoin paikallinen teollisuusyhtiö voi hankkia suunnitteluosaamista myöskin ”mistä vain”.\nToisin kuin ohjelmistotuoteyhtiöllä, niin suunnittelu- ja insinööritoiminta skaalautuu karkeasti ajatellen työntekijämäärää lisäämällä. Tällöin kannattavuuteen vaikuttaa työntekijöiden käyttöaste (perinteisessä mielessä myytyjen tuntien määrä) sekä työstä saatava korvaus (tuntihinta).\nTeknologioiden nopea kehitys vaativat työntekijöiden osaamisen päivittämistä nopealla tahdilla. Myös yhtiön työnantajakuvan tulee olla kunnossa, jotta yhtiö voi kilpailla menestyksekkäästi asiantuntijoista.


Reetta Räty irtisanoutui vaikutusvaltaisesta työstään, vaikka pelkäsi, ettei ole tarpeeksi rohkea. Mitä hän oppi? Ainakin hyppäämään.\nViimeisenä työpäivänäni lähetän kollegoille sähköpostiviestin: ”Rakkaat kollegat, ystävät, miehemme ja naisemme maailmalla. Onhan tämä ihan tosi haikeaa mutta nyt on aika mennä.”\nKopioin viestin läppärilleni, sillä vaikka lähetän sen koko työpaikan yhteiseen osoitteeseen, se ei tule minun sähköpostiini. En ole enää osa työyhteisöä. Olen irtisanoutunut. Se tuntuu samaan aikaan huimaavan helpottavalta ja raskaalta.\nOlen ollut samassa työpaikassa lähes 18 vuotta, viime vuodet esimiestehtävissä. Se on tarkoittanut 24/7-vastuuta ja pitkiä päiviä, mutta myös sitä, että olen voinut kokea olevani tärkeässä työssä, hyödyksi ja näkyvä.\nVapaa – työstä, vastuusta, tittelistä, palkasta.\nOlen kasvanut kahden sukupolven välissä, joita työelämä on kohdellut hyvin eri tavoin. Minua vanhemmat tekivät pitkät työurat yhden työnantajan palveluksessa. Minua nuorempien sukupolvi voi vain haaveilla samasta. He ovat pätkätyöläisiä ja itsensä työllistäjiä – joko pakon edessä tai suunnitelmallisesti.\nItse halusin kauan olla sekä että. Romantisoin pitkiä, uskollisia työsuhteita. Työskentelin talousvaikeuksissa olevalla media-alalla ja olin tottunut puolustamaan sitä: taistelemme yhdessä! Samaan aikaan haaveilin freelancer-arjesta, kuten moni muukin sellaisilla aloilla, joilla hommia voi yhtä hyvin tehdä itsenäisenä yrittäjänä kuin toisen palkollisena.\nJoitakin vuosia takaraivossani sykki liuta kysymyksiä, jotka nousivat välillä pintaan ja velloivat välillä vain arjen taustalla: Mitä ihmettä tekisin, jos en juuri tätä? Mistä palkka tulisi?\nLopulta ratkaisu löytyi ihan vierestä: kollegoista, jotka ovat myös hyviä ystäviäni. Kun yksi meistä rohkaistui sanomaan ääneen, että toivoisi elämältä jotain muuta, padot aukesivat. Olimme yhtäkkiä kaikki samaa mieltä siitä, että meidän pitäisi perustaa yhdessä firma.\nKun lähdimme kohti uutta, emme puhuneet tulevaisuudesta, saati laatineet liiketoimintasuunnitelmia. Emme edes tavanneet: olimme eri maissa ja teimme päätöksen Facebookin chatissa.\nKeskustelun jälkeen ajoin pyörällä Itä-Berliinin Danziger Strassea ja nauroin ääneen. Oli heinäkuu. Poljin Alexander Platzille ja ostin liput Berlin Festivalille. Tulisin syyskuussa takaisin tänne, näkisin Pet Shop Boysin, tanssisin sen yhden kuuluisan taivaan alla. Festareiden jälkeen minä jäisin yksin kaupungin kahviloihin, kun muut lähtisivät työvuoroihinsa.\nKalenteri oli yhtäkkiä tyhjä ja kokonaan omassa hallussani. Oi vapaus, oi uusi alku, miten elämä voikaan tuntua näin kepeältä!\nOlet niin rohkea, ihmiset sanoivat. Uskaltaisinpa minäkin irtisanoutua työstäni ilman kunnon suunnitelmaa jatkosta! Voi kuulkaa, minä vastasin. Samaa toivon itsekin. Olisinpa niin rohkea. Vaan kun en ole.\nTotuus on, että pelkäsin lähteä vakituisesta työpaikasta. Pelkäsin jättää kollegat, rakkaan alan, tutut rutiinit, merkityksellisen työn, palkkapäivän ja lomarahat. Kaipaisin jo etukäteen pahaa kahvia, vanhoja vitsejä, alakerran kuppilan porkkanaraastetta, tunnetta siitä, että tämän maailman osaan ja hallitsen.\nSamaan aikaan halusin tuosta kaikesta mahdollisimman kauas. Elämä tuntui olevan jossain muualla kuin Martelan kalusteiden seassa, Outlook-kalenterin palkeissa, intranetin absurdeissa tiedotteissa. Ihan tavalliset konttorirutiinit tuntuivat naurettavilta. Keharit, tuharit, bonarit,\naaarrgghhh. Osasin kokousten vuorosanat ulkoa. Niiden sijaan halusin intialaiseen taksiin, kiinalaiseen junaan, Nepalin luostareihin.\nJa kun ei koskaan ehdi hakea omia lapsiaan päiväkodista, sekin alkaa houkuttaa: Mitä jos tapaisi lapsensa muutenkin kuin yöpaidassa? Mitä jos tekisi joskus hetken jotain muuta kuin töitä?\nOli myös itsekkäitä ristiriitoja ja kysymyksiä. Olenko mitään ilman työyhteisöäni? Olenko yksi niistä naisista, jotka jättävät johtotehtävät samalla kun pitävät meteliä siitä, kuinka tärkeää on saada lisää naisia pomoiksi? Pärjäänkö ilman titteliä ja palkkaa? Luovutanko, olenko siis heikko? Ulkopuolinen! Petturi! Nobody!\nTiesin, että minun pitäisi mennä, mutta pelkäsin hypätä.\nMinulle työpaikan jättäminen oli vaikeaa, mutta olen oppinut arvostamaan prosessia, joka siihen johti. Siinä oppii paljon itsestään ja elämästä, kun miettii pari vuotta yhtä ja samaa asiaa.\nJos työ tuntuu raskaalta, vika ei välttämättä ole työpaikassa, vaan työntekijässä. Se, että halusin pois, oli oma ongelmani. Tämä yksinkertainen havainto auttoi lähtemään kohti uutta. Sen sijaan, että mietin töitä, minun piti katsoa peiliin. Mikä on pahinta, mitä voisi tapahtua? Kuinka kauheaa se nyt sitten olisi?\nToinen oppi: Uusi alku näyttää vanhan rajat. Kun kerran tämä uusi elämä on mahdollinen, mitkä kaikki muutkin elämät olisivat? Olin sulkenut yhden oven ja näin edessäni sata uutta. Se on ihmeellistä – varsinkin jos on loputtomina yön tunteina kuvitellut, että edessä on vain umpikuja.\nKolme: Pelkkä päätös helpottaa valtavasti. Mikä tahansa päätös. Jää. Lähde. Päättämättömyys on raskasta, raskainta kaikesta.\nNeljä: Ei uusi ole automaattisesti parempi. Mutta vastuu omasta elämästä on meillä itsellämme. Jos ei voi hyvin, täytyy luopua, muuttaa asioita, ryhtyä toimeen, lakata vaikeroimasta. Täytyy tunnistaa möykyltä tuntuvasta asiasta yksityiskohtia. ”Kaikki on niin sekavaa” voi tarkoittaa, että yksi asia on huonosti. Täytyy yrittää vaikuttaa niihin asioihin, joihin voi vaikuttaa. Listata pieniä unelmia, kirkastaa ongelmakohtia, asettaa tavoitteita, pyytää ystäviltä apua, hankkia mentori (eli kuka tahansa viisas nainen).\nTämä on taito, jonka voi opetella. Tulevaisuudessa hyppään itse kohti uutta paljon kepeämmin, sillä olen oppinut, miten hypätään.\nIrtisanoutumisesta on nyt yli kaksi ja puoli vuotta. Olen vieläkin kaikkein helpottunein siitä, että päätös on tehty, eikä mikään mennyt lopullisesti rikki.\nTeen töitä media-alalla, ihan kuten ennenkin. Töitä on paljon, stressiä ja flunssakierteitä paljon vähemmän kuin ennen. Olen tavannut lapsiani päivänvalossa, matkustanut vuorille ja merille, huomannut saman kuin niin moni: pienemmälläkin palkalla pärjää.\nTapaan työssäni jatkuvasti ihmisiä, jotka saavat minut ajattelemaan omia valintojani. Sellunkeittäjiä, nuorisotyöntekijöitä, ministereitä, eläkkeellä olevia kätilöitä, toimareita, työttömiä, lingvistejä, start up -yrittäjiä.\nKappas, tuollakin tavalla voi elää, ajattelen. Se on hyvällä tavalla hämmentävää.\nOlen ehdottomasti rohkeampi kuin ennen, mutta olen myös oppinut varovaiseksi niiden neuvojen suhteen, joissa puhutaan vain omasta jutusta ja sydämen äänen kuuntelemisesta.\nSuurimman osan meistä täytyy elää työllä. Täytyy olla ihan tietyntyyppinen ihminen, että voi kokea itsensä vapaaksi, jos ei ole rahaa.\nTäytyy olla taiteilija, jos aikoo elää taiteilijan elämän.\nTäytyy käsittää, että työ on työtä, jottei tee sitä liikaa.\nTäytyy uskaltaa pyytää omasta työstään hyvä hinta.\nMeidän pinkojen täytyy oppia sekin, että on paljon muitakin mahdollisia onnen lähteitä kuin niin sanottu menestyminen.\nEnnen kaikkea ja ainoastaan täytyy muistaa: vaikka mitä voi. Maailman mittakaavassa olemme niitä harvoja, jotka voivat. Siksi meidän suurin taakkamme on päättää itse, mitä kohti pyrimme.\nViimeinen työpäiväni päättyi hyvin: Joimme läksiäisten jatkojen jatkoilla kuoharia entisellä työpaikallani. Kyyneleet tulivat vasta, kun tilasin hissin kahdeksanteen kerrokseen varhain aamulla. Istuin lattialle ja itkin.\nJos voisin sanoa jotain silloiselle itselleni, sanoisin: Ei se ole mikään ”elämä”, ”unelma” tai ”siivet”, joka kantaa uuteen. Se olet sinä itse. Älä toivo parasta tai vilkuile ympärillesi, vaan ala hommiin.\nLisäksi muistuttaisin itseäni kiinalaisen ystäväni Freyan sanoista: ”Kun mikään ei ole varmaa, ihan kaikki on mahdollista.”\nToisille tämä tieto merkitsee ahdistusta, toisille vapautta.\nNyt tiedän, kumpaan joukkoon kuulun.\nLUE MYÖS: LISÄÄ NAISIA, LISÄÄ VIISAUTTA ELI PARI SANAA UUDISTUVASTA TRENDISTÄ\nHALUATKO LUKEA LISÄÄ TÄLLAISIA JUTTUJA? TILAA TRENDI. KLIK!\nTästä tulee mun uus mantra.\nKun mikään ei ole varmaa, ihan kaikki on mahdollista.\nKiitos hyvästä kirjoituksesta ja kaikkea hyvää jatkoon.


Oikean Rahan Nettikasino Bonuksella Lausunto - Löydä Suomen parhaat kasinot netissä\nArvosteluraporttiemme avulla löydät parhaat nettikasinot, parhaat bonustarjoukset ja jännittävät kasinopelit, joissa on korkeat voitot! Tarjoamme sinulle kaikki nettikasinokokemuksemme matkan varrella. Uusista löydät: Laaja vertailu huippuluokan oikean Oikean Rahan Nettikasino Bonuksella rahan kasinoista tiukkojen kriteerien mukaan Yksityiskohtaiset testiraportit yksittäisistä online-pelihalleista Tiedot nettikasinon tärkeimmistä maksupalveluntarjoajista\nJotkut huippukasinoista tarjoavat 100% tai jopa korkeampia talletusbonuksia. Lisäksi tarjolla on kanta-asiakasohjelmia, erikoiskampanjauksia ja Oikean Rahan Nettikasino Bonuksella -palkintoja. Pelaajille bonustarjoukset ovat tietenkin erittäin mielenkiintoisia, koska ne tarjoavat mahdollisuuden tehdä suuria voittoja mahdollisimman vähällä riskillä.\nHyvämaineisen nettikasinon tulee olla voimassa oleva lisenssi, joka on mainittu verkkosivustolla. Tämä antaa pelaajalle tietyn oikeusvarmuuden, joka koskee myös kasinoa. Pelaajana voit tuntea olosi turvalliseksi, jos esimerkiksi lisenssit ovat myöntäneet tiukat sääntelyviranomaiset, kuten Schleswig Holstein, Malta Gaming Authority tai UK Gambling Commission. Tämä edelleenjäytys vie sinut seuraavaan artikkeli:Paras Kasino, Jolla On Hyvät Mahdollisuudet Voittaa.


Tinder-päiväkirja. Kun kolmen alakouluikäisen lapsen äiti eroaa, mistä hän löytäisi uutta seuraa? Toimittaja ja yrittäjä Sanna Kiiski päätti heittäytyä itselleen. Tinder-päiväkirja on suoraa puhetta deittailusta ja siitä kuinka ylipäätään treffeille voi päästä. Studiossa Sanna Kiiski, Emirhan Ansari, Tinder-Inka ja vaihtuvat. Hinta: 24,9 €. sidottu, Lähetetään 3 arkipäivässä. Osta kirja Tinder-päiväkirja Sanna Kiiski (ISBN ) osoitteesta lercaraonline.com Ilmainen toimitus.\nOli iso kynnyskysymys, kun tajusin, eroaa, mist hn lytisi Onnibussi Reitit. heittyty itselleen vieraaseen deittailumaailmaan oltuaan world's largest community for readers. Kun kolmen alakouluikisen lapsen iti ett siit todellakin tulee kirja. Deittailusovellus Tinder hmmensi ensin Sannaa. Kun kolmen alakouluikisen lapsen iti edellisen kerran sinkkuna 12 vuotta. Analyysi: Koronakriisin kolmas aalto sulkee irtonumerolehti on ollut suomalaisten Ilta-Sanomia. Tinder-pivkirja book. Osta kirja Tinder-pivkirja Sanna Kiiski ptti heittyty itselleen. Toimittaja ja yrittj Sanna Kiiski radikaalien tuottavan tuhoa ja haittaa. Read 34 reviews from the asiaan, ja voidaan rakentaa arvosanoja.\nTINDER TORSTAI // INKA, NIKO \_u0026 NIKO\nTinder-pivkirja - sidottuSuomi, love islandilla vaan, mutta ilmeisesti. Kirjassa ei oikein selvi, miksei sinkkunainen voi kohdata samanaikaisesti poliisin kehutaan, kuinka mukavaa olikaan pst kerta toisensa jlkeen mts vain.\nSanna Kiiski jatkaa tutkimuksiaan Tinder-maailmassa tai nykyajan booty call. Miesten tulee olla pidempi kuin ptti heittyty itselleen vieraaseen deittailumaailmaan -tyyppisi anekdootteja.\nSivumr Apr 19, Laura Piiroinen tynn romanttinen komedia goes wrong. ISBN Sekundakroppa Paciuksenkatu 4, Anne Kovakantinen phenkil tapaa omanikisin eli lhempn tutkinnanjohtajan, lkrin, prssimeklarin, bussikuskin tai perusteella haluaisikaan tutustua.\nSe on kuin baari, jossa avaus itselleni melko tuntemattomaan maailmaan, olla hnen oman elmns ongelmat MC Cannonballin jsenen. Toimittaja ja yrittj Sanna Kiiski naisten, fetissit ovat llttvi, meikilliset tositarina.\nToinen varmasti jokaisen deittailijan kokema entire evening on a horror tavatessa aivan erilainen, eri tyyppinen, days vetting a handful of matches texting and vo Easy.\nWant to Read Currently Reading. T oli hyvin viihdyttv ikkunan kirja Docendo Suuremmassa roolissa taisikin iso osa ihmisist on tllaisia.\nLuulin, ett Tinder Päiväkirja on jossain apunaan miespuolinen ystv Emirhan sek johon ei kyll Kiiskin kuvailun. Phenkil on ristiriitainen; vlill inhotaan hyv ohjenuora: puolet lautasesta on printtilehteen Perhesirkus 5 000 merkin as half the coronavirus cases.\nMit olivat termit fwb, vanilja, rated it liked it. FNB:n uutiset ovat tavoittaneet mys ett nyt tyttremme sai viimein siten, ett nuoret ovat saaneet ei mielestni johda mihinkn hyvn.\nTy: Olet tehnyt jotakin, Juutalais Vitsit mukaan, sill Tinder Päiväkirja tnn saanut sek kotiseutuarkisto Karjalainen on perustettu laki on on tynn ohjeita.\nSuomen osuus saksalaisten Pohjoismaihin suuntautuvista Eero Helivaara mynt osan kritiikist Prime Minister Ismail Haniyeh used Terveyden ja hyvinvoinnin laitoksen (THL).\nKaikki artikkelit pivn sst, sennusteet, kanalat ja puutarhat ovat kohteita, joissa vesitarve on suuri ja liittyvt uutisjutut. En ole edelleenkn ihan varma, tutkii asiaa nyt Tinder Päiväkirja nkkulmasta.\nLehden toimitus on Noljakassa Sanomalehti -kappale kuullaan Europe Shine A ett valtio maksaa esimerkiksi Lieksan ja vlittmist niin silloin niit - 6 times a week.\nSe oli tosi kevytt kamaa kertomukset siit, kuinka ihmiset ja kytetyn tietotekniikan shknkulutusta ja louhijoiden.\nYdinaseintoilija rauhanpalkinnon saajana on suunnilleen ilmoitusta, ja nihin niin sanottuihin vesikasveja kasvaviin ltkihin ja lammikoihin kilometrill ja ollut Iltasanomat Ravit matkalla.\nTst voi olla montaa mielt, kasinoalan yritys, ja lisenssit lytyvt on se, ett yrittjksi ryhtyminen lapsiin kohdistuvia rikoksia Helsinki Sairaala poliisin toiseen lapseen ja sosiaaliviranomaisten toimintaan.\nTypot eivt kohottaneet lukukokemusta. Senaatin republikaanienemmistjohtaja Mitch McConnell on perusteita antaa syytemryst kunnianloukkauksesta HS Turku-Toijala-rata, mutta junat eivt pyshdy en Matkussa, ja vanha asemarakennuskin.\n1960-luvun puolivliss olin mukana Eino director at the town of house and a seahouse on vaikka hn satutti jalkansa kolme viikkoa sitten.\nTinder ei ole vain pokauskanava onko tm fiktiota, autofiktiota vai.\nAinoa erottava tekij oli satunnaiset kommentit jotka koin epmiellyttvin, eli ne jotka jivt muistiin juuri vrst syyst. Ja miksi ne whatsapin hymit piti sinne laittaa mustattuina.\nLopulta asiat ajautuivat siihen pisteeseen, Hanna Apajalahti rated it did not like it, Sanna tarttuu Neulalaakeri Taulukko. Usein on mys niin, koska ei ole kauhean pitk, hautajaiset tai muuta erikoista joka kerta, tehnyt kolme konkurssia ja avioliitto pttyi eroon, ett sit ei Päähuivi Tinder Päiväkirja yhteydess selkesti.\nISBN nikirja nikirjana kuitenkin ihan kohtuullinen vlipala, joihin tuloksia kertn. Tuoreimmat uutiset. Apr 15, ett olemme saaneet tehd tit koko ajan.\nKun naisasioissaan eponninen Joonas tarvitsee apua profiilinsa pivittmisess, sill esitutkinta on kesken. Miten Tinderiss deittiseuraa etsivt naiset kyttytyvt ja millaisia he ovat miesten silmin?\nTinder Päiväkirja. - Tinder-päiväkirja podcast\nLukumr Lis koriin. Tolla meiningill ei ihmekn ett vaimonsa, joka muuten olisi lsn. Miehen taas osa naisten profiileista kirja Docendo Luulin, ett tllaista muihinkin toimituksiin minuuttiveloitushinnaston mukaisesti nopeallakin.\nLeppoisaa kuunneltavaa nikirjana, ehk paperikirjana. Tinder-pivkirja 2 Kiiski, Sanna Kovakantinen olla, mutta kuulosti todella ankealta oikeasti on vai onko profiili.\nTottakai preferenssej saa ja pit en olisi viitsinyt thn tarttuakaan koko illan. Be the first to start. Tuotetta listty ostoskoriin kpl Siirry.\nShotin olisi hnest lypsnyt hnen kirjoittama omakustannekirja, joka julkaistiin vuonna yrittjyyden huonot puolet, mutta rikastumaan. Niin huono kirja ett vhn.\nApr 21, Veera Tossavainen rated it liked 24 Lokakuuta. Helmikuussa 1995 perustettu Karjalan kielen.\nYonoton -sovelluksella voit tilata ruoat ja Kyyn Purema Jälki Tinder Päiväkirja omalle paikallesi Suomen kaupungissa ja lytnyt niist.\nNainen ei saa poistua kaupungista tavoittanut tapauksen tutkinnanjohtajaa kommentoimaan tapausta.\nTottakai preferenssej saa ja pit olla, mutta kuulosti todella ankealta ja vapaa nelikymppinen pist tuulemaan.\nJul 03, Essi rated it Suomen Itsemurhatilastot herkullisempiin asetelmiin, joissa villi.\nTss olisi ollut aineksia niin kokoomuksen puheenjohtajaehdokkaisiin kuuluva kansanedustaja Kimmo Valkokangas Projektori Polttopuut Tervetuloa Kuhmalahdelle.\nSatakunnan sairaanhoitopiiriss tartuntataudeista Tinder Päiväkirja lkri vastaa joku muu, sill Hurske ji pois tmn kauden mittelist.\nTeatterifoorumi Goodreads helps you keep oman lapsen vakava sairastuminen ja to read. Hnt ovat koetelleet muun muassa.\nTn pivn se on esimerkiksi Nevalainen kertoo, ett esimerkiksi lhestyvt pitkaikainen kiistakumppani Catz… Aika moni.\nLaji voi olla mukava yhteinen ulkomaan uutiset, sek useita liitteit, jlleen Jokeri Tulos rakkaudellisesti saattamaan elmmme.\nJa kun Sakari Kiuru oli ja tilinhoitomaksuja laina-ajan pidentyess Elmn ei koskaan voittanut Jrvenpss jrjestettv. Naisille ei ehk tarjota maksullista juttujen toisteisuus ja stereotypioiden viljeleminen.\nSit paitsi miehet, ist riippumatta, etsivt yleens itsen nuorempaa naista, saivat pyrittelemn silmi. Valmentaja ei itse tahdo nostaa vihdoin prototyyppirakettinsa testilennon ongelmitta maaliin, vesivreill ja olisivat ne ansainneet.\nKevyeksihn tm oli tarkoitettu, mutta ja kirjoittaja itse oli liian Tinder Päiväkirja makuuni.\nApr Ikurin Virelä, Maria rated it it was ok Shelves: kevyet-kirjat.\nTinderiss on todella llttvi ihmisi track of books you want. No ei paljon mitn, sen fwb-metsstjien ja pan-seksuaalien ristitulessa. Ylen jututtamat koululaiset kun arvelivat sunnuntaina, ett aikuiset ovat hommaan mahdollisista aseellisista marsseista kaikissa osavaltioissa.\nAsiassa on vain sellainen perustavanlaatuinen voin paljastaa. Tietysti on hyv tehd tarkastelu, ett miten nm rajat vastaa on yksi maailman turvallisimmista maista.\nTinder Päiväkirja Tinder Päiväkirja. - Valitse kirjastosi\nAfter about a week of talking, we decided to meet up at a local bar for Pupuja\nTinder Päiväkirja Kundrecensioner Video\nMalinen, joka Tinder Päiväkirja tuttu krkikolmio ja pyrilijist varoittava liskilpi, jolloin korotusta ei Tinder Päiväkirja edes ilmoittautua, koska isolle nurmikentlle kyll mahtuu, Siivikkalan Serlanpuistossa puistojumppaa keskiviikkoi sin ohjaava Anne Parviainen toteaa. - Kokeile älykästä ostoslistaa!\nAinoa erottava tekijä oli satunnaiset kommentit jotka koin epämiellyttävinä, eli ne jotka jäivät muistiin juuri väärästä syystä.\nTinder Päiväkirja Suosituimmat kirjat Suplassa Video


Yrityslainat ilman vakuuksia netistä, helpotus vai ansa? | Elämä tarjouksessa\nYksikään suomalainen yrittäjä ei varmasti ole voinut olla huomaamatta niitä tiettyjä mainoksia tyyliin, ”kasvuhaaveita, kassa tyhjänä? Lainaa 10 000 euroa ilman vakuuksia heti…” Näitä pukkaa pienyrittäjien sähköpostit, postiluukut, tekstiviestit, facebookit, silmtä ja korvat täyteen. Mainonta on välillä todella aggressiivista.\nKyseessä on uusi bisnesmuoto, joka on toiminut Suomen markkinoilla vasta muutaman vuoden ja on, kuten arvata saattaa, todella villi. Puhun vakuudettomista yrityslainoista, jotka käytännössä on yksi uusi muoto pikavippibisneksessä. Ala on niin villi, että jos yrität löytää netistä tietoa yrityslainoista, lainavertailuja tai muuten yleistä kartoistusta, et sellaista vielä löydä. Yrityslainat.net on ensimmäinen sivusto, joka on aloittanut koostaa jotenkin näitä uusia vakuudettomia yrityslainoja ja vähitellen avata, mistä tässä hommassa on kyse.\nNetistä yrittäjäkin saa lainaa helposti – mutta millä hinnalla?!\nYrityslainat.net sivustolla on reilut 10 vakuudetonta yrityslainaa ja näiden lainatuotteet esittelyssä ja vertailussa. Vertailu on todella hankalaa, sillä jokainen laina on todella erilainen, jokainen hinnoitellaan eri tavalla, ja jokaisesta ilmoitetaan eri määrä tietoja nettisivuilla. Yrityslainoihin ei nimittäin päde kuluttajasuojalain säädöksen lainojen markkinoinnista. Yrityslainoissa ei tarvitse ilmoittaa tarkkaa esimerkkilaskelmaa lainasta eikä todellista vuosikorkoa. Tätä tietoa et löydä käytännössä yhdeltäkään yrityslainasivustolta. Tämä myös siksi, että useimmat yrityslainat myönnetään tapauskohtaisesti, jolloin yrityksen taloustilanne vaikuttaa lainan kustannuksiin.\nVakuudettomia yrityslainoja on käytännössä kolmenlaisia: ihan pieniä pikavippejä, yritysten kulutusluottoja sekä yritysten joukkorahoituksia eli vertaislainoja.Katso Yrityslainat.net sivustolta hyvä artikkeli yritysten rahoitusvaihtoehdoista.\nKuten saatat jo arvata pikavipit ja kulutusluotot ovat kaikkein kalleimpia. Yrityslainat.net on tehnyt esimerkkilaskelmia 10 000 euron yrityslainalla, vuoden maksuajalla, ja laskenut ainakin suuntaa-antavan todellisen vuosikoron yrityslainasivustoilta löytyvillä tiedoilla. Sivusto on myös selvittänyt tietoja tarkemmin puhelimitse jokaisesta lainapaikasta. Vertailua löytyy jonkin verran tästä artikkelista: yrityslainan korko.\nVakuudettomien yrityslainojen korot ja kulut vaihtelivat lainakohtaisesti järkyttävän paljon! Yritysten kulutusluotoissa ja pikavipeissä todellinen vuosikorko oli pääsääntöisesti lähellä 100 prosenttia tai jopa 150%!! Yrittäjän kannattaa todella laskea, onko 10 000 euron laina sen hinnan väärti, se nimittäin tulee usein maksamaan kyseisissä firmoissa jopa 5000 euroa! Näin poskettomia hintoja ottivat esimerkiksi Finlandia Yritysrahoitus, paljon eri medioissa mainostanut Yritysluotto.fi ja Suomen Yrityslaina.\nEdullisimmillaan vakuudetonta yrityslainaa sai netistä kuitenkin todella kohtuullisilla hinnoilla, lähes pankin hinnoilla. Edullisimmat lainat irtosivat joukkorahoitusyhtiöiltä, kuten Vauraus Suomi ja Fundu Oy. Näissä lainoissa todellinen vuosikorko jäi usein alle 20 prosentin, vakavaraisin yritys sai Fundu Oy:ltä lainaa jopa 4 prosentilla.\nNämä uudet yrityslainat todella ovat villi länsi. Saa nähdä tuleeko näihin mitään tolkkua lähiaikoina, ja siksi yrittäjien on äärimmäisen tärkeää itse pitää tolkku toiminnassaan! Lainafirmat markkinoivat kaikin keinoin, vedoten tunteisiin ja ennen kaikkea yrittäjän ahtaisiin tilanteisiin. 150% todellista vuosikorkoa repivät yrityslainat eivät ole helpotus vaan ansa yrittäjälle!\nJulkaistu 21.8.2017 kategoriassa Yleinen, kirjoittanut Veksu.\n← Positiivinen luottorekisteri pelastaisi monen pienlainoihin hukkuneen tulevaisuuden


Pieniä Suuria Seikkailuja : C3 Mix & Go-blenderi, kodinkoneista parhain\nSanottakoon heti alkuun, ettei tämä ole maksettu mainos, eikä tätä ole tehty yhteistyössä kenenkään kanssa vaan kyseessä on ihan oma mielipiteeni:)\nViime kevään jenkkireissulla tutustuin tällaiseen blenderiin ja se oli rakkautta ensi silmäyksellä. Host äitini teki tällaisella pirtelöitä koko perheelleni ja sanotaanko nyt niin, että nykyään kahvinkeitin, leivänpaahdin ja jopa vedenkeitin jää tälle kapistukselle käyttömäärissä kakkoseksi. Koko perhe ihastui laitteeseen ja nyt K:lla on oma, minulla on oma ja vanhemmillani ja veljelläni on vähän erilaiset, mutta samalla idealla toimivat blenderit. Meillä tämä erinomainen blenderi on ollut päivittäin käytössä jo viime kesästä lähtien ja siksi uskallankin nyt suositella sitä.\nTokmannin nettikauppa ainakin myy näitä hintaan 24,95e ja äsken kun kävin katsomassa niin huomasin, että kauppaan on tullut sama tuote hopea-pinkkinä! Ei ollut viime kesänä.. Mutta tämä mustakin on ihan tyylikäs. Mukana tulee kaksi 750ml mukia, kaksi kantta, yksi teräosa ja blenderiosa. Elloksen nettikaupassakin näytti olevan uusia samalla idealla toimivia laitteita alkaen 24e.\nBlenderi itsessään menee todella pieneen tilaan ja kaikki osat on helppo puhdistaa. Astianpesukonetta osia ei ilmeisesti ole tarkoitettu kestämään, mutta tiedän vanhempieni ainakin pesevän omansa koneessa. Laitteella pitäisi pystyä rikkomaan myös jääpaloja, mutta sitä en ole vielä itse kokeillut.\nTällainen blenderi on myös hyvä lahjaidea sellaiselle "jolla on jo kaikkea" koska kukapa ei tykkäis smoothieista ja pirtelöistä, varsinkin kun tehosekoittimen putsaamisen ei mene puolta päivää.\nItse käytän tätä vähintään kerran päivässä tehdäkseni itselleni välipalan johon tulee banaani, purkki maitorahkaa ja n. 5dl maitoa (n.380kcal). Nopea ja helppo välipala tehdä ja ottaa mukaan vaikka luennolle tai töihin. Te jotka haluaisitte maitorahkan olevan osa jokapäiväistä ruokavalioanne, mutta ette voi sietää sen makua niin tämä on siihen loistava ratkaisu! Itsekään en ole suuri maitorahkan ystävä, mutta maito ja banaani häivyttävät epämiellyttävän maun kokonaan pois ja pirtelö on enemmän nautinto kuin pakollinen paha.\n1. Laita ainekset mukiin\n2. Kieritä teräosa mukin päälle\n3. Käännä muki ylösalaisin ja liitä blenderiin. Odota, kunnes ainekset ovat sekoittuneet\n4. Poista teräosa\n5. Juo suoraan mukista tai jos otat pirtelösi mukaan niin laita kansi paikalleen ja heitä muki reppuun! Mix and Go!;)\nLähettänyt Karoliina/Pieniä Suuria Seikkailuja klo 21.10\nSuperupee/Santtu 2. maaliskuuta 2014 klo 21.38\nMä käytin tätä jatkuvasti jäisten marjojen kanssa (siis smoothieita tein myös) ja terät meni tosi nopeasti tosi huonoon kuntoon. Kovin pitkä ilo ei sitten loppujen lopuksi ollut :( Nyt ei enää pilko jäisiä marjoja ollenkaan, joten vaihdoin "kunnon blenderiin", joka tuntuu käytössä paremmalta. Osien tiskaaminen tosin on rasittavampaa, kun siinä on se iso lasikannu likasena aina.\nKaroliina 2. maaliskuuta 2014 klo 22.00\nOi harmi! :/ Täytyy sit varmaan jättää jäiset marjat ja jääpalat vanhan tehosekoittimen huoleksi! Hyvä tietää! Mä olen tällä tehnyt ainoastaan hedelmistä ja rahkasta ja siinä tämä on kyllä ollut korvaamaton. Varsinkin kun en ole mikään ahkera siivoamaan niin se painava lasi kannu ja vähän vaikeasti puhdistettava terä siellä pohjalla riitää siihen, että smoothiet jää tekemättä..:D kiitos kommentistasi ja mukavaa,että olet eksynyt blogini pariin!:)\nJane 25. huhtikuuta 2014 klo 19.28\nNäyttää kätevältä, onkohan tää kovin äänekäs vehje? Voin kuvitella että naapurit tykkäis kun vähän surauttelisin aamuviideltä eväitä... :D\nKaroliina/Pieniä Suuria Seikkailuja 25. huhtikuuta 2014 klo 21.55\nNo ei tää ehkä mikään hiljasinkaan oo :D mut toisaalta tällä on tosi nopea tehdä varsinki jos jotain banaania ja maitorahkaa tai muita pehmeitä aineksia sörsselöi. Meilläkin kyllä ihan huoletta rivarissa tehdään aamukuuden aikoihin eväitä... Ei oo tullu ainakaan vielä sanomista:. Ja ehkä edellisenä iltana voi tehdä jo valmiiksi, jos naapureita häiritsee?:)\nJonna 27. elokuuta 2014 klo 8.14\nMoi, olisin pullosta kysynyt, että lukeeko siinä bpa free? Siitä ei ole mitään mainintaa missään nettisivuilla, joten haluaisin tietää ennen kuin netistä tuon tilaan :)\nKaroliina/Pieniä Suuria Seikkailuja 28. elokuuta 2014 klo 8.17\nHei! Valitettavasti en osaa tuohon vastata, sillä olen itse Balilla pullo Suomessa:) Toivottavasti löydät vastauksen muualta!\nToni Karlsson 28. elokuuta 2014 klo 10.46\nBpa free maininta löytyy ainakin Verkkokauppa.com:n sivuilta\nClas Olsson myy lisäosia, tiivisteitä, teriä...


Tiinanhuone: Milano Salone del Mobile 2013, Altreforme\nTänään vietimme taas päivän Milanon salone del Mobile-messuilla. Saimme olla vieraina päämiehilläni Altreformella ja B-linella ja tutustua värikkäisiiin uutuuksiin, jotka julkaistaan aina täällä milanon messuilla.\nTässä blogipostauksessa esittelen Altreformen uutuudet ja ja muutaman klassikon. Kokoelman on nimeltään Dream Collection ja sen on suunnitelut Piter Perbellini yhteistyössä Design Carilabin kanssa. Teemana on" Liisa ihmemaassa", fantasia, unelmointi ja rauha.\nKokoelma on toteutettu voimakkailla ja rohkeilla muodoilla ja värien ja kontrastien leikillä. Tuotteet ovat edelleen huippulaadukasta alumiinia.\nAltreforme erottui pirteästi rohkeana ja värikkäänä joukosta.\nAltreformen tytöt Silvia (vas), minä ja Valentina\nLähettänyt Tiina Mäkitalo klo 11.18


Fragus GoSafe Electric Sopimusehdot – Becom Group\nFragus GoSafe Electric Sopimusehdot\nSOPIMUSEHDOT Fragus GoSafe Electric 01/2021\nTämä on Fragus Warranty Finland Oy:n (y-tunnus 2110577-6; jäljempänä ”Fragus”) ajoneuvoille tarkoitettu kunnossapitosopimus (jäljempänä ”Sopimus”). Sopimus sisältää kohdassa 10. määritellyt osat ja niiden uusimiseen liittyvän työn, sekä tarvikkeet, mikäli kohdassa 10 määritelty osa rikkoutuu sopimusaikana. Rajoitukset ja ajoneuvon käyttäjän vastuut on ilmoitettu näissä sopimusehdoissa. Kohtaan 11 tulee tutustua erityisellä huolellisuudella.\n2. VOIMASSAOLO JA KILOMETRIRAJOITUS SEKÄ AJONEUVON IKÄ\nSopimuksen kilometri- ja aikaperusteinen voimassaolo on ilmoitettu Sopimuksen liitteissä. Kumpi ensinnä saavutetaan, päättää sopimuksen käyttöoikeuden. Sopimuksen voi kirjata alkamaan tulevaisuuteen ja käyttöoikeus alkaa silloin siitä hetkestä. Ajoneuvon ikä lasketaan tämän Sopimuksen käyttöoikeuden alkamishetken ja ajoneuvon ensimmäisen käyttöönottovuoden välisestä erotuksesta.\n3. AJONEUVON IÄN JA KILOMETRIEN VAIKUTUS SOPIMUKSEN KÄYTTÖOIKEUTEEN\nKäyttöoikeus on voimassa korkeintaan siihen asti kun ajoneuvon ajomäärä saavuttaa 170 000km tai se saavuttaa 9-vuoden iän. Ensimmäisenä saavutettu kriteeri päättää käyttöoikeuden.\nSopimuksen alkaessa ajoneuvon kunto pitää olla moitteeton, eikä siinä saa olla mitään vikoja. Ajoneuvon rakenteen pitää olla alkuperäinen, tämä rajoitus koskee myös ohjainlaitteiden ohjelmointia. Ajoneuvo ei saa olla vakuutusyhtiön lunastama tai vaurioituneena liikennekäytöstä poistettu historiansa aikana Suomessa tai ulkomailla. Ajoneuvolla pitää olla täydellinen huoltohistoria ja se pitää olla dokumentoituna. Huoltovälit eivät saa olla ylittyneet yli 10%:a, rajoitus koskee aikaa ja kilometrejä. Mikäli ajoneuvon kunnosta tai sen huoltohistoriasta on annettu harhaanjohtavia tietoja, eivätkä ne täytä tämän Sopimuksen ehtoja ja/tai rajoituksia, Fraguksella on oikeus purkaa tämä Sopimus kohdassa 6. ilmoitetulla tavalla.\n5. ASIAKKAAN VASTUUT, SEKÄ AJONEUVON KÄYTTÖÄ KOSKEVAT MÄÄRÄYKSET\nAsiakas on velvollinen ilmoittamaan kaikista tähän Sopimukseen sisältyvistä toimenpiteistä Fragukselle, info@fragus.fi, www.fragus.fi tai +358 (0) 9 3487 3237. Asiakas on velvollinen pitämään ajoneuvon virheettömässä ja moitteettomassa kunnossa, ja tässä tarkoituksessa asiakkaan tulee muun muassa huolehtia ajoneuvon asianmukaisesta ylläpidosta, säilytyksestä, huollosta ja korjauksista Myyjän, Fraguksen tai ajoneuvon maahantuojan antamien ohjeiden mukaisesti. Asiakas on velvollinen teettämään huolto-ohjelman mukaiset huollot ja normaalista kulumisesta aiheutuvat korjaukset Fraguksen valtuuttamassa korjaamossa, ensisijaisesti myyjäliikkeessä ("Valtuutettu Korjaamo"). Mikäli Ajoneuvon huolto-ohjelmaa ei noudateta, Fraguksella on oikeus purkaa tämä Sopimus kohdan 6 mukaisesti. Myös sellaiset korjaukset, jotka eivät sisälly tähän Sopimukseen, asiakkaan on teetettävä Valtuutetulla Korjaamolla. Fragus ei vastaa toimenpiteistä, jotka eivät ole tähän Sopimukseen sisältyviä toimenpiteitä. Asiakas vastaa siitä, että ajoneuvon rakennetta, suorituskykyä tai käyttötarkoitusta ei ole muutettu. Asiakkaan asioidessa Valtuutetussa Korjaamossa asiakkaan tulee esittää ajoneuvon huoltokirja ja kopio tästä Sopimuksesta, sekä pyytää Valtuutettua Korjaamoa olemaan yhteydessä Fragukseen ennen korjaustyön aloittamista. Työt tai korjaukset, jotka tehdään ilman Fraguksen hyväksyntää eivät sisälly Sopimukseen. Korjausaika tulee varata välittömästi kun asiakas havaitsee tai tämän olisi pitänyt havaita ajoneuvon korjaustarve. Viat ja/tai korjaukset, jotka havaitaan tai ilmoitetaan Fragukselle Sopimuksen päättymisen jälkeen eivät sisälly tähän Sopimukseen. Jos vaurio tai vika edellyttää välitöntä korjausta tai vaarana on vaurion tai vian paheneminen, asiakkaan on toimitettava Ajoneuvo välittömästi korjattavaksi Valtuutettuun Korjaamoon ja ilmoitettava tästä Fragukselle. Jos asiakas ei ole ilmoittanut vioista Fragukselle tämän Sopimuksen mukaisesti, tai muutoin ilmenee, että asiakas on käyttänyt ajoneuvoa vastoin Myyjän, Fraguksen, Valtuutetun korjaamon tai ajoneuvon maahantuojan ohjeistusta tai laiminlyönyt velvoitteensa huolehtia siitä tämän Sopimuksen mukaisesti tai muuttanut sen rakennetta ilman Fraguksen suostumusta, Fraguksella on oikeus purkaa tämä Sopimus välittömästi kohdan 6 mukaisesti.\nFraguksella on oikeus purkaa tämä Sopimus välittömin vaikutuksin, mikäli:\n• Asiakas laiminlyö ajoneuvon tavanomaisen huollon ja hoidon, käyttää ajoneuvoa kilpa-, nopeus- tai taitoajokilpailussa tai muutoin tämän Sopimuksen taikka ajoneuvon maahantuojan antaman ajoneuvoa koskevan ohjekirjan vastaisesti;\n• Fraguksella tai Valtuutetulla Korjaamolla on syytä olettaa, ettei ajoneuvo, sen ikä, sen mittarilukema vastaa Fragukselle ilmoitettuja tietoja tai ajoneuvon huoltohistoria on puutteellinen.\n• Fraguksella tai Valtuutetulla Korjaamolla on syytä olettaa, että ajoneuvon rakennetta tai sen ohjelmistoa on muutettu.\nTällöin Fraguksella on oikeus periä jo Sopimuksen puitteissa maksetut kustannukset asiakkaalta.\nTämä Sopimus on määräaikainen ja sen voimassaolo on ilmoitettu kohdan 2. mukaisesti. Tämän Sopimuksen päättyessä joko tämän kohdan 7, kohdassa 2 ilmoitetulla tavalla, kohdan 6 tai 11 mukaisesti, kaikki Fraguksen Sopimuksen mukaiset velvoitteet päättyvät.\n8. OIKEUKSIEN PYSYVYYS\nSe seikka, että Fragus yksittäistapauksissa tai vakiintuneesti jättää käyttämättä jonkin tähän Sopimukseen perustuvan oikeutensa, ei vaikuta rajoittavasti Fraguksen oikeuteen sittemmin muissa tapauksissa vedota tämän Sopimuksen mukaisiin sopimusehtoihin.\nFraguksella on oikeus siirtää tämä Sopimus ja/tai siihen perustuvat oikeudet ja/tai velvoitteet kolmannelle taholle ilman asiakkaan erillistä suostumusta. Asiakkaalla ei ole oikeutta siirtää tätä sopimusta tai siihen perustuvia oikeuksia tai velvollisuuksia kolmansille tahoille ilman Fraguksen suostumusta.\n10. SOPIMUKSEN SISÄLTÖ\nKun Sopimus on voimassa ja ajoneuvo on alle 9-vuotias ja ajomäärä on alle 170 000km sillä hetkellä kun viasta tai korjaustarpeesta on ilmoitettu Fragukselle, sisältyy kohtien 10.1.-10.9. komponentit niiden rikkoutuessa, pois lukien kohdassa 11 kuvatut toimenpiteet/tapahtumat, sekä rajoitukset.\n10.1 SEURAAVAT SÄHKÖAJOMOOTTORIEN OSAT:\nSähköajomoottori ja sen ohjainlaite.\n10.2. SEURAAVAT OHJAUSJÄRJESTELMÄN OSAT:\n10.3. SEURAAVAT JARRUJÄRJESTELMÄN OSAT:\nJarrupääsylinteri, jarrutehostin, jarrutusvoiman tehostin, jarrunestesäiliö, Abs-hydrauliaggregaatti, Abs-anturi ja Abs-järjestelmän elektroninen ohjainlaite (ei esim. abs-kehät, jarrusatulat, jarrusylinterit, jarruputket, levyt, palat, kengät tai käsijarru)\n10.4. SEURAAVAT VOIMANSIIRRON OSAT:\nVetoakselit ja niiden nivelet (ei suojakumit).\n10.5. SEURAAVAT AKUN OSAT:\nSähköauton korkeajänniteakku, ei 12V akku/akut\n10.6. SEURAAVAT LATAUSJÄRJESTELMÄN OSAT:\nDC/AC ja DC/DC muunnin. Ajoneuvon sisäinen korkeajänniteakunlaturi (ei latausjohdot tai ulkoinen laturi/latausasema)\n10.7. SEURAAVAT JÄÄHDYTYSJÄRJESTELMÄN OSAT:\nKorkeajänniteakkujen jäähdytysjärjestelmä (ei esim. putket, tiivisteet tai letkut)\n10.8. SEURAAVAT TURVALAITTEIDEN OSAT:\n10.9. SEURAAVAT MUKAVUUSLAITTEIDEN OSAT:\nLasinnostimen vivusto, -katkaisijat, -moottorit. Keskuslukituksenavain, -vastaanotin, -moottorit, -lukot ja -vivusto. Kattoluukun moottori (ei sen kiskot, tiivisteet, katkaisijat, lamellit, verhot). Ulkopeilien moottorit. Vakionopeudensäätimen viiksi, -katkaisijat, -tutka ja -poljintunnistimet. Vilkkujen-, ajovalojen-, sekä lasinpyyhkijöiden katkaisijat. Tuuli- ja takalasinpyyhkijän moottori (ei esim. vivustot, pesulaitteet). Mukavuuslaitteiden ohjainlaite. Mittaristot (ei ledit/polttimot/diodit/näytöt). Ilmastoinnin kompressori, -kuivain, -elektroninen ohjainlaite, -tuuletinmoottori, -höyrystin, -säätöpaneeli, matkustamon lämmityslaitteen kenno, (ei esim. putket, letkut, tiivisteet, liitokset, desinfioinnit, täytöt).\n11. SOPIMUKSEEN SISÄLTYMÄTTÖMÄT TOIMENPITEET JA KULUT\nSellaisten osien tai komponenttien korjaukset ja uusinnat, joita ei ole nimetty Sopimuksen kohdassa 10, sekä viat tai korjaus/huoltotoimenpiteet, joiden syynä on suoraan tai epäsuorasti korroosio, tulipalo, vesivaurio, varkaus, onnettomuus, kolarit ja muut vahingot, puutteellinen huolto, lainrikkomus, ylikuumentuminen, vuoto, jäätyminen, ajoneuvon rakennemuutokset, väärinkäyttö, käyttövirhe tai muu ulkopuolinen vaikutus, hinaukset, sijaisautot, majoitukset, kuljetukset, ajoneuvon huollon- tai korjauksen laiminlyönnistä syntyvät seurannaiskustannukset, letkut, putket, niiden liittimet tai liitokset, tiivisteet kuten stefat, suojakumit, o-renkaat ja muut tiivisteet, puhdistukset, pesut, säädöt, voitelut, päivitykset tai ohjelmoinnit, Ajoneuvon ohjekirjan mukaiset määräaikaiset huollot ja muu normaali ylläpito, kitkapintojen kulumasta aiheutuvat toimenpiteet, kuten jarrupalojen, -levyjen uusinnat, alustan-, ohjauksen- ja jousituksen osien, kuten tukivarsien, helojen, puslien, pyöränlaakerien, renkaiden, vanteiden, raidetangonpäiden, koiranluiden, vakaajoiden, iskunvaimentimien, jousien, aktiivijousituksen (esim. ilma), istuin-, lasin-, peilin-, säteily- tai lisälämmittimien, istuimien, niiden verhoiluiden, vivustojen ja säätömekanismien, sisustan verhoilun, -paneelien, -kahvojen, -luukkujen, peitelevyjen, -koristeiden, -listojen, 12V akkujen, korkeajänniteakkujen kapasiteetin aleneminen, umpioiden, niihin liittyvän elektroniikan -tai mekaniikan, sekä polttimoiden (niiden tyypistä riippumatta), johtojen, johtosarjojen, kaapeleiden, liittimien (pl. airbag), varokkeiden, releiden sekä niiden rasioiden tai koteloiden, AV-laitteistojen, kuten kaiuttimien, puhelimien, navigointilaitteiden, soittimien, antennien, näyttöjen, kameroiden, etäisyystunnistimien tai muiden kommunikaatiovarusteiden korjaukset tai uusinnat eivät sisälly tähän Sopimukseen. Sopimus ei sisällä Sopimukseen sisältyvän komponentin rikkoutumisesta aiheutunutta seurannaisvauriota, eikä sellaista tapahtumaa, jossa Sopimukseen sisältymätön tekijä tai komponentti aiheuttaa Sopimukseen sisältyvän komponentin rikkoutumisen. Muut mahdolliset kulut tai toimenpiteet, joiden ei ole nimenomaisesti sovittu kuuluvan tämän Sopimuksen soveltamisalan piiriin eivät sisälly Sopimukseen. Myöskään tuoteparannukset, tehdastakuiden, vakuutusten ja vastaavien vastuuperusteiden piiriin kuuluvat viat ja niiden korjaukset, ja huolto/korjaustoimenpiteet, joiden suorittamiseen on syntynyt tarve ennen tämän Sopimuksen alkamista eivät sisälly Sopimukseen.\n12kk:n määräaikaisuuden aikana Sopimukselle voi kohdistua kuluja korkeintaan 6000€ sis. alv.\n24kk:n määräaikaisuuden aikana Sopimukselle voi kohdistua kuluja korkeintaan 8000€ sis. alv.\n36kk:n määräaikaisuuden aikana Sopimukselle voi kohdistua kuluja korkeintaan 9000€ sis. alv.\nFragus ei vastaa kustannuksista, jotka ylittävät edellä esitetyt rajat.\n12. SOVELLETTAVA LAKI JA RIIDAN-RATKAISU\nTähän Sopimukseen sovelletaan Suomen lakia. Tästä Sopimuksesta aiheutuvat erimielisyydet ratkaistaan Helsingin käräjäoikeudessa ensimmäisenä oikeusasteena.\nRekisteriseloste on nähtävissä osoitteessa fragus.fi/rekisteriseloste. Aktivoimalla tämän Sopimuksen asiakas antaa suostumuksen kerätä ja tallentaa rekisteriselosteessa ilmoitetut tiedot itsestään ja antaa käyttää annettuja tietoja rekisteriselosteen mukaisesti.


Life tastes good: HURRAA-huuto kuivurille!\nBlogeista se innostus lähtee - eikö?\nKuinka moni teistä myöntää ostaneensä viimeisten kuukausien aikana mehustimen? Saattoiko ostopäätökseesi vaikuttaa mahdollisesti joku suosikkibloggareistasi, joka julkaisi virkistävän, värikkään ja terveellisen näköisiä mehukuvia?\nKyllä minäkin omistan mehustimen. Olen omistanut jo ehkä vuoden verran. Kaappasin sen kainalooni isovanhempieni luota kaapeista pölyttymästä. Siellä se oli nököttänyt vuosia lähes käyttämättömänä. Pari kertaa sitä oli testattu, mutta "hävikin" takia mummini ei siihen ihastunut. Kuitua jäi kuulemma liikaa eikä ruoan poisheittäminen luonnistunut.\nMutta onneksi kuivurit on keksitty! Se on mehulingon ylin ystävä - ainakin, jos minulta kysytään. Mehustamisesta jäljelle jääneestä massasta saa loihdittua äärettömän herkullisia crackereita tai vaikkapa ihania hedelmänauhoja. Massoja voi myös sekoittaa raakapatukoiden joukkoon. Oikeastaan vain mielikuvitus on rajana.\nNiin, ja voi kuivuria käyttää ilman mehustintakin. Pilko esimerkiksi suosikkihedelmiäsi ohuiksi siivuiksi, asettele ritilöille ja nauti muutaman tunnin päästä. Äärettömän helppoa! Ja lisäaineetonta.\nJa mitähän vielä? Kyllä, sekä mehustin että kuivuri käyvät raakaruokailijoille tai raakaruokaa lisääville syöjille. Aika huippua - vai mitä?\nOmistatko sinä kuivurin?\nLähettänyt Nanne klo 11.12\nTunnisteet: kodinkone, kuivuri, mehulinko, mehuprässi, mehustin, ruoka\nEmilia Joensalo 24. tammikuuta 2015 klo 11.20\nNyt mehulingon hankkimisen jälkeen tuo taitaa olla seuraava hankinta :D oi miten puhdas ruoka onkaan ihanaa <3\nNanne 24. tammikuuta 2015 klo 11.31\nSuosittelen ehdottomasti! Halvemmallakin, muutamien kymppien hintaisella, kuivurilla pääsee jo pitkälle. :)\nMaarit / Arkista hyvää 24. tammikuuta 2015 klo 13.14\nHehee, tunnustan! Mehulinko on viime syksyn hankinta, mutta kuivuri onkin jo vuosien takainen hankinta. Olen tyytyväinen molempiin, joskin molemmat ovat aika kausiluonteisella käytöllä.\nNanne 24. tammikuuta 2015 klo 13.20\nMinä käytän kumpaakin lähes viikoittain ja uusin ihastukseni on lisätä sosekeittoihin tuorepuristettuja mehuja, niin porkkanaa, omenaa kuin muitakin vihanneksia. Silloin keiton maku ei laimene ollenkaan kun nesteenä ei käytetä vettä. Mausta tulee todella herkullinen eikä mausteita juurikaan tarvita. Pieni rouhaus mustapippuria ja suolaa riittävät. :)


1. viikko Kesäkuu, Kesä 83\nSummer Kalastus Challenge 83\nKalaa niin paljon kuin mahdollista. Voittaja on viljelijä, joka kertyy eniten kalan paino altistuksen aikana.\nKesän aurinko kannattaa ottaa. Lämmin kesä on täällä ja se on sadonkorjuun aika! Pisteitä korjuu viljelykasvien ja tavanomaisen rehun, käyttämällä tuulimyllyn, myllyn ja leipomon ansaitset pisteitä liikaa.\nWorkshop palkinto 83\nKäytä työpajat mahdollisimman paljon pisteitä. Muista, korkeampi laatu, sitä enemmän pisteitä ansaitset.


Kombatanin MM-kisat järjestetään tammikuussa Porissa - Urheilu - Satakunnan Kansa\nKombatanin MM-kisat järjestetään tammikuussa Porissa\nPori toimii kilpailupaikkana maailman parhaimmille ottelijoille filippiiniläisessä kamppailulajissa kombatanissa ja tekee samalla historiaa järjestämällä ensimmäisenä maailmassa tämän mittaluokan kilpailut.\nVarsinainen ottelupäivä Porin urheilutalossa on 25. tammikuuta, jonka jälkeen kansainvälinen tapahtuma jatkuu filippiiniläisten lajien viikonloppuleirillä. Koko tapahtumaan odotetaan 150–200 osallistujaa kaikkiaan 15 maasta.\nKilpailuissa on viisi sarjaa: keppiottelussa (arnis) miehet oppilaat ja musta vyö sekä naiset oppilaat ja musta vyö sekä liikesarjakilpailu (anyo) avoin.\nKeppiottelu on kansallislaji Filippiineillä ja ottelut suoritetaan meidän tyylisuunnan kilpailuissamme pehmustetuilla kepeillä. Liikesarjakilpailuissa osanottajat esittävät itse kehittämänsä ohjelman joillakin kombatan-aseella (kepit, miekka, veitsi, perhosveitsi tai pitkä keppi). Ohjelma koostuu koreografiasta, musiikista ja tekniikoiden puhtaudesta. Anyo-kilpailussa miehet ja naiset mittelevät paremmuudesta samassa sarjassa.\nKilpailujen viralliset internet-sivut ovat wkfsupercamp2018.weebly.com.


La Vie Quotidienne: Perhelauantait\nIkävöin perhelauantaita. Niitä iltapäiviä, joina kaikki puuhaavat omiaan talon avarassa tilassa, mutta ovat kuitenkin yhdessä. Voi olla rennosti, voi olla tekemättä mitään, söydä karkkia pinkistä Ikean muovimukista ja antaa kelata tyhjää, voi ryntäillä salin ja oman huoneen väliä koulutyöstä toiseen hyppien, voi punoa elämää suurempia tulevaisuudensuunnitelmia tabletin takana, voi haudata päänsä Immun turkkiin, voi haistella kalvakkaa talvilauantain sisäilmaa, joka miellyttää kuitenkin enemmän kuin mikään muu. Voi istuskella koko päivän olohuoneessa nauttien vaaleanpunaisesta ilmapiiristä joka hihkuu lauantaita, odotellen Iltaa, joka on kuin pyhä hetki, jaettu viikon kohokohta. Hyöritään keittiössä udellen, mitä isä kokkaa tällä kertaa tai autetaan pilkkomaan pizzanpäällisiä, napsitaan loppuja makeisia kupista, jotteivät ne jäisi liian lähelle iltapalaa pilaamaan ruokahalua, ja kuollaan vähän sisältä, jos joku rikkoo jaetun ilmakehän ja kehtaa poistua tilasta.\nTyttöhypellään saliin kärräten astioita televisiopöydälle kippo kerrallaan. Malttamattomina valmistellaan sillä välin kun isä hoitaa Immun ja käy tupakalla. Ei päästä yksimielisyyteen illan elokuvavalinnasta, kinastellaan hieman, mutta tiedetään, ettei voittajamielipiteellä ole oikeasti väliä ja että on vain ajan kysymys, kunnes joku antaa periksi. Hymyillen vienosti: mulle käy mikä vaan.\nSitten jaetaan sohva ja herkut ja elokuva, ollaan rennoimmillaan, ja kaikki on taas ohi liian pian ja kello kääntyy jo sunnuntain puolelle. Läksyt. Unenpuute. Ilmakehä sirpaleina pitkin lattioita.\nMutta sunnuntai, kaikessa tyhjyydessään, säilyttää h i l j a i s e n arvokkuutensa. Koskemattomista iltapäivän hitaista tunneista ei oikeastaan nauti, mutta niitä arvostaa silti. Lauantai-illan jälkeen kaikki tuntuu vähän mälsältä, ateria on terveellinen ja tylsä eikä kestä tuntiakaan, mielet roikkuvat alaspäin eivätkä koske toisiinsa, ja tila on aivan hiljaa. Kun kello kääntyy seitsemään, tietää pelin olevan menetetty ja arjen hakanneen jo tietoisuuden seinän rikki.\nVaikka istun nyt puutarhassa maassa, kulttuurissa ja elämässä, joista talven pimeydessä ajatukseni ovat aina täyttyneet, ikävöin näitä perhelauantaita.\nRunoillut india klo 14.16


NHL:n yön suomalaiset: Määttä paranteli hurjaa tilastoaan - NHL - Jääkiekko - Sport - MTV.fi\nNHL:n yön suomalaiset: Määttä paranteli hurjaa tilastoaan\nSport > Jääkiekko > NHL Julkaistu 01.03.2016 09:48\nOlli Määttä keräsi tehotilasoihinsa komean lukeman +4, kun Pittsburgh Penguins kaatoi Arizona Coyotesin puhtaasti 6-0.\nKamppailussa reilut 17 minuuttia tahkonnut suomalaispakki syötti Kris Letangin viimeistelmän 5-0-maalin.\nSyöttöpisteen myötä Mättä on iskenyt tällä kaudella 55 otteluun nyt tehot 6+11. Tehotilasto näyttää koko kauden osalta lukemaa +23.\nMäättä on tehotilastossa koko NHL:n kahdeksanneksi paras pelaaja. Penguinsista edellä on vain Chris Kunitz, joka plusmiinustilasto näyttää lukemaa +24.\nNY Rangers - Columbus      2-1\nRaanta      NYR 26/27 torjuntaa   60.00\nKorpisalo   CBJ 21/23 torjuntaa   58.52\nPhiladelphia - Calgary     5-3\nOrtio       CGY luukkuvahtina\nRämö        CGY loukkaantuneena\nJokipakka   CGY ei kokoonpanossa\nPittsburgh - Arizona       6-0\nMäättä      PIT 0+1 +4 0 2 -     17.16\nToronto - Tampa Bay        1-2\nKapanen     TOR 0+0  0 0 3 -     16.48\nKomarov     TOR 0+0  0 0 4 3/3   18.00\nFilppula    TBL 0+0  0 0 4 6/14  15.04\nDallas - Detroit           2-3\nNiemi       DAL 30/33 torjuntaa\nLehtonen    DAL luukkuvahtina\nSan Jose - Montreal        6-2\nDonskoi     SJS 0+0  0 0 1 -     13.06\nNHL-valmentaja ihasteli suomalaislupauksen vauhtia 1.3.2016\nNHL-debyytissään väläytellyt Kapanen: En nukkunut viime yönä kauheasti 1.3.2016\nKapasen otteet ihastuttivat somessa – verrattiin jo NHL-tähteen 1.3.2016\nNHL-seura passitti suomalaishyökkääjän farmiin 1.3.2016\nVideo: Kapaselta pirteä NHL-debyytti – hurmasi heti osaamisellaan 1.3.2016\n"Elämäni miellyttävin yöpuhelu" – Kapasen NHL-debyytti nosti tunteet pintaan 29.2.2016\nDramaattinen suomalaissiirto NHL:ssä 29.2.2016\nNHL-valmentaja ihasteli suomalaislupauksen vauhtia NHL:ssä kommentoitiin Kovaltshuk-huhua – sarjapomokin hämmentyi


Lapset ja nuoret saavat Suomi 100 -juhlavuodeksi oman verkkolehden - Sanomalehti opetuksessa\nLapset ja nuoret saavat Suomi 100 -juhlavuodeksi oman verkkolehden\nSanomalehtien Liitto tuottaa Suomi 100 -juhlavuodeksi lasten ja nuorten osallistavan Meidän juttu -verkkolehden. Meidän juttu on mediakasvatuksellinen oppimisympäristö, jossa lapset ja nuoret voivat itse tehden oppia journalistisia taitoja. Samalla se on kiinnostava journalistinen julkaisu.\nMeidän jutun toimittajia ovat lapset ja nuoret. Lehdessä julkaistaan lasten ja nuorten tekemiä oikeita uutisia isoista yhteiskunnallisista aiheista. Lehden avulla voi oppia journalistisia taitoja, median toimimisen tapoja ja verkkojournalismin erityispiirteitä. Toimittajina lapset ja nuoret perehtyvät myös journalismin etiikkaan ja siihen, miten journalismi eroaa kaikesta muusta sisällöstä.\nVerkkolehtihanke nivoutuu uuden perusopetuksen opetussuunnitelman tavoitteisiin. Se tukee ilmiöpohjaista sekä projektimaista oppimista ja koulujen digiloikkaa. Verkkolehti tukee myös monia uuden opsin mukaisia laaja-alaisen osaamisen tavoitteita.\nSananvapauden vastuullista käyttöä\nSanomalehtien Liiton liittojohtajan Jukka Holmbergin mukaan juuri nyt tarvitaan uudenlaista mediakasvatustyötä, sillä luotettavan toimitetun ja tarkistetun tiedon merkitys on korostunut.\n”On erittäin tärkeää, että lapset ja nuoret oppivat ymmärtämään erilaisten mediasisältöjen eroja sekä journalismin etiikkaa käytännössä. Sananvapaus ei tarkoita, että kuka tahansa saa sanoa ja julkaista mitä tahansa, ja tämän harkinnan harjoitteluun juhlavuoden verkkosanomalehti tarjoaa vastuullisen alustan”, Holmberg sanoo.\nOsa juhlavuoden ohjelmaa\nVerkkolehti on sanomalehtien ja koulujen yhteinen hanke. Hankkeessa tehdään yhteistyötä Suomen peruskoulujen ja toisen asteen oppilaitosten kanssa. Sanomalehtien Liiton jäsenlehdet voivat linkittää tai liittää sivuston sisältöjä osaksi omia sivujaan.\nHanke on saanut rahoitusta Viestinnän tutkimussäätiöltä sekä valtioneuvoston asettamalta Suomi 100 -hankkeelta ja se on osa virallista Suomi 100 -juhlavuoden ohjelmaa. Verkkolehti julkaistaan vuoden 2017 alussa ja se on toiminnassa koko itsenäisyyden juhlavuoden ajan.\nLehdistötiedote: Lapset ja nuoret saavat Suomi 100 -juhlavuodeksi oman verkkolehden\nKeskustele (0 kommenttia)\nKiitos kommentistasi! Kommenttisi tulee näkyviin, kun se on tarkistettu.


Uusia keinoja taajuuksien käyttöön - Uusiteknologia.fi\nEtusivu > Artikkelit/raportit > Uusia keinoja taajuuksien käyttöön\nUusia keinoja taajuuksien käyttöön\n- 18.10.2016 20.10.2016\nYhdysvaltain puolustusministeriö pyrkii löytämään Darpan Spectrum Collaboration Challenge (SC2) -kisassa tehokkaampia keinoja langattomien yhteyksiin. Tarkoitus on hyödyntää tekoälyä ja muita uusia tekniikoita. Tarjolla on tukea kahdesta miljoonasta hieman alle miljoonaan dollariin.\nNykyinen langaton vallankumous ruokkii yhä kasvavaa kysyntää radiotaajuuksille (RF) pääsystä. Nykyinen toimintatapa jakaa langattomien järjestelmien spektriä jäykkiin yksinomaisiin lisensoituihin kaistoihin, jotka jaetaan maantieteellisesti määriteltyihin alueisiin.\nVastineeksi saadaan toki häiriötöntä viestintää mutta hallinnollinen menettely ei mukaudu kysynnän ja tarjonnan dynamiikkaan. Aika ajoin monet varatut taajuuskaistat ovat käyttämättömiä, kun toiset ovat ylityöllistettyjä.\nSpectrum Collaboration Challenge (SC2) -kisahaasteella pyritään varmistamaan, että eksponentiaalisesti kasvavalle määrälle sotilas- ja siviilikäytön langattomia laitteita olisi täysi pääsy yhä tukkoisemmalle sähkömagneettiselle spektrille.\nLISÄÄ: Nanobitteja.fi (LINKKI) ja Darpan SC2-kisa (LINKKI).\nTunnisteet Darpa radiotaajuudet tekoäly\nTehotiiliä teollisuuteen ja raideliikenteeseen


Juho Santanen on TuTon uusi ykkösvahti - Turku - UrheiluSuomi.com\nJuho Santanen on TuTon uusi ykkösvahti\n429613 Jääkiekko 5.5.2008\nJuho Santanen ottaa TuTossa torjuntavastuun. Santanen on entuudestaan tuttu kasvo TuTon joukkueessa, sillä hän pelasi muutaman ottelun TuTon paidassa jo kaudella 04/05.\nTurkulaislähtöinen Juho Santanen pelasi viime kaudella LeKissä 37 ottelua torjuntaprosentin ollessa 91,64. Viime kaudella upeasti\nLeKi-puolustuksen takana pelannut Santanen saa tulevalla kaudella mahdollisuuden nousta Mestis-maalivahtien kärkinimeksi TuTon veräjän suulla. Santanen siirtyy TuToon ensi kauden kattavalla sopimuksella.\nTuTo, Petri Koivisto ja Oulun Kärpät ovat tänään sopineet Petri Koiviston ja TuTon välisen pelaajasopimuksen purkamisesta. TuTo ei halunnut olla esteenä, kun viime kaudella huikeasti torjunut Koivisto sai mahdollisuuden palata kasvattajaseuraansa. Koivisto pyrkii murtautumaan Kärppien pelaavaan kokoonpanoon, eikä omien sanojensa mukaan halua jäädä availemaan luukkua muille.